ગુજરાતમાં 69 જળાશયો હાઈએલર્ટ પર : NDRFની ટીમ સ્ટેન્ડ બાય, આ તારીખે ભારે વરસાદની આગાહી - GSTV\nગુજરાતમાં છેલ્લા કેટલાક દિવસોથી સારો વરસાદ થઈ રહ્યો છે ત્યારે હજુ પણ વરસી રહેલા વરસાદને કારણે ગુજરાતના 69 જળાશયો હાઈઅલર્ટ પર છે. જ્યારે કેટલાક જિલ્લાઓ અને તાલુકામાં પૂરની પરિસ્થિતિનું નિર્માણ થવાની સંભાવનાને પગલે NDRFની ટીમને સ્ટેન્ડ બાય રાખવામાં આવી છે.\nપરિસ્થિતિનું નિર્માણ થવાની સંભાવનાને પગલે NDRFની ટીમને સ્ટેન્ડ બાય\n16 અને 17 ઓગસ્ટે ઉત્તર ગુજરાત અને સૌરાષ્ટ્રમાં અતિભારે વરસાદની આગાહી કરવામાં આવી છે. જેને લઇને માછીમારોને દરિયો ખેડવા પર પ્રતિબંધ લગાવી દેવામાં આવ્યો છે. સાથે જ વરસાદની આગાહીના પગલે NDRFની ટીમ પણ સ્ટેન્ડ બાય રાખવામાં આવી છે. રાજ્યના 205 જળાશયોમાં કુલ સંગ્રહ 55.75 ટકા છે. સરદાર સરોવરમાં હાલની સપાટી 119.47 મીટર છે. સરદાર સરોવરમાં 1.71 લાખ MCFT પાણીનો સંગ્રહ છે. કુલ સંગ્રહ શકિતના 51.19% પાણીની સપાટી નોંધાઇ છે.\n16 અને 17 ઓગસ્ટે ઉત્તર ગુજરાત અને સૌરાષ્ટ્રમાં અતિભારે વરસાદની આગાહી કરવામાં આવી\nરાજ્યમાં સવારથી આઠ વાગ્યા અત્યાર સુધીમાં 80 તાલુકામાં વરસાદ નોંધાયો છે. જેમાં સૌથી વધુ વરસાદ પંચમહાલના જાંબુઘોડામાં પોણા બે ઇંચ જેટલો વરસાદ વરસ્યો છે. તો સુરતના માંગરોળમાં 1.5 ઈંચ જેટલો વરસાદ નોંધાયો છે. પંચમહાલના હાલોલમાં અને કચ્છના મુદ્રામાં એક ઇંચ જેટલો વરસાદ વરસ્યો છે. રાજ્યમાં છેલ્લા ૨૪ કલાકમાં 183 તાલુકામાં વરસાદ નોંધાયો છે.\nસૌથી વધુ વરસાદ સુરતના ઉમરપાડામાં સવા સાત ઇંચ વરસાદ વરસ્યો છે.\nસુરતના માંડવીમાં6ઇંચ જેટલો વરસાદ વરસ્યો છે.\nનવસારીના ખેરગામમાં5ઇંચ જેટલો વરસાદ વરસ્યો\nસુરતના માંગરોળમાં પોણા પાંચ ઇંચ વરસાદ\nવલસાડના ધરમપુર અને સુરતના કામરેજમાં સાડા ચાર ઈંચ જેટલો વરસાદ\nસુરતના બારડોલીમાં સવા ચાર ઇંચ જેટલો વરસાદ\nદેવભૂમિ દ્વારકાના કલ્યાણપુર અને વલસાડના વાપીમાં પોણા ચાર ઇંચ જેટલો વરસાદ\nસૌથી વધુ વરસાદ સુરતના ઉમરપાડામાં સવા સાત ઇંચ વરસાદ વરસ્યો\nરાજ્યમાં 24 કલાકમાં7તાલુકામાં ચાર ઇંચ કરતા વધારે વરસાદ પડ્યો છે. તો રાજ્યના 17 તાલુકામાં3ઇંચ કરતા વધારે વરસાદ નોંધાયો છે. 29 તાલુકામાં બે ઇંચ કરતા વધારે વરસાદ નોંધાયો છે. આમ, રાજ્યના 70 તાલુકામાં 1 ઇંચ કરતા વધારે વરસાદ વરસ્યો છે. તો બીજી તરફ, સુરત જિલ્લામાં મેઘમહેર યથાવત છે. રાત્રિના સમયે જિલ્લામાં ધોધમાર વરસાદ તૂટી પડ્યો હતો. વડોદરામાં પણ આજે સવારથી ધીમી ધારે વરસાદ વરસી રહ્યો છે.\nવડોદરાના અલગ અલગ વિસ્તારોમાં વરસાદી માહોલ જોવા મળ્યો છે. ગત રાત્રિથી સતત વરસાદ છે. જેમાં હરીનગર, ગોત્રી, ફતેગંજ, સયાજીગંજ, રાવપુરા, વાઘોડિયા રોડ, આજવા રોડ, સુભાનપુરા વિસ્તારમાં વરસાદી માહોલથી લોકોમાં આનંદની લાગણી છવાઈ છે. વડોદરામાં છેલ્લા 24 કલાકમાં સવા ત્રણ ઇંચ વરસાદ વરસ્યો છે. તો ડેસરમાં 1.5 ઇંચ, પાદરામાં2ઇંચ, સાવલીમાં 1 ઇંચ વરસાદ વરસ્યો છે.


અમેરિકા માં ફાઇઝર ની કોરોના વેક્સિન લગાવવાના એક અઠવાડિયા બાદ જ સ્વાસ્થ્ય કર્મચારી કોરોના પોઝિટિવ થઈ ગયો. – 365 Day News\nTagged 365day, america, California, Corona tested positive, corona vaccine, Pfizer\n661 Total Views ચીન પોતાની વાત પર ક્યારેય અડગ નથી રહ્યું. ગલવાન ખીણમાં ભારતીય સૈનિકોની પર ષડયંત્ર રચીને હુમલો કરવાથી લઇને 1962માં પીઠ પાછળ ખંજર મારવા સુધી દગો કરવાની તેની જૂની આદત છે. પીએમ નરેન્દ્ર મોદી અનેક અવસર પર ચીનને કોઈપણ નામ આપ્યા વગર ચેતવી ચુક્યા છે કે આ 1962વાળું ભારત નથી. ભારતે લદ્દાખ ખીણમાં ચીનને […]\n1,527 Total Views છેલ્લા ૨૪ કલાકમાં અમેરિકના વૈજ્ઞાનિકોએ દેશમાં જ મ્યુટેટ થયેલા ૩ સુપર કોવિડ સ્ટ્રેનની ઓળખ કરી છે. નિષ્ણાતોએ ચેતવણી આપી છે કે વિશ્વભરમાં કોરોના વાઇરસ મ્યુટેટ થઇને નવા સ્વરૂપ ધારણ કરી રહ્યો છે. જેમ લોકો સંક્રમિત થતાં જશે તેમ વધુ ચેપી સ્ટ્રેન ઉદ્દભવતાં રહેશે. ફ્રેડ હચીસન કેન્સર સેન્ટરના વૈજ્ઞાનિક ડો. ટ્રેવર બ્રેડફોર્ડે જણાવ્યું હતું […]\n1,608 Total Views વિશ્વભરમાં કોરોના પ્રકોપ વધી રહ્યો છે. કેટલાક દેશોમાં લોકડાઉનને પગલે રાહત રહ્યા પછી ફરી સંક્રમિતોની સંખ્યા વધી રહી છે. વિશ્વમાં કોરોના સંક્રમિતોની કુલ સંખ્યા વધીને ૬.૬૮ કરોડ થઇ ચૂકી છે. જોકે તે પૈકી ૪.૬૨ લાખ દર્દી સારવાર લઇને સાજા થઇ ચૂક્યા છે. મૃત્યુઆંક વધીને ૧૫.૩૩ લાખની સપાટીએ પહોંચ્યો છે. તે અરસામાં રશિયામાં રવિવારે […]


ગુજરાતમાં કરાયેલા નાર્કો ટેસ્ટના આધારે છત્તીસગઢના ગુનેગારો પકડાયાઃ સિમલાના કેસમાં સત્ય શોધ્યું\nગાંધીનગર તા. ૮ઃ દેશભરમાં વિશ્વસનિય ગણાતી ગુજરાતની ફોરેન્સિક સાયન્સ લેબોરેટરી ક્રાઈમની તપાસમાં અન્ય રાજ્યોને પણ મહત્ત્વપૂર્ણ મદદ કરી રહી હોવાના રસપ્રદ કિસ્સા બહાર આવ્યા છે.\nગુજરાતની ફોરેન્સિક સાયન્સ લેબોરેટરી દેશભરમાં વિશ્વસનિય બની રહી છે. નાર્કો એનાલીસીસ સિસ્ટમ દ્વારા ક્રાઈમના ક્ષેત્રે થતી તપાસમાં આ લેબોરેટરી માત્ર ગુજરાતને જ નહીં, પરંતુ દેશના અન્ય રાજ્યોને પણ મદદરૃપ થાય છે, અને વિવિધ રાજ્યોના અનેક ગુનેગારોને પકડવામાં સહયોગી બની રહી છે.\nઆ લેબોરેટરીમાં થતો નાર્કો ટેસ્ટ સાચા ગુનેગારોને પકડી શકે છે. કોઈ કેસની તપાસ દરમિયાન શકમંદ શખ્સ સાચી માહિતી આપવામાં હિચકિચાટ અનુભવતો હોય, ત્યારે અદાલતની પરવાનગીથી નાર્કો એનાલીસીસ સિસ્ટમ હેઠળ તેનો ટેસ્ટ કરવામાં આવે છે.\nઆ એનાલીસીસ હેઠળ ઈન્જેક્શન આપીને શકમંદને અર્ધબેભાન બનાવીને તેને સાયકોલોજીસ્ટો દ્વારા પ્રશ્નો પૂછવામાં આવે છે, જેમાં જવાબોનું પૃથ્થકરણ કરીને ગુન્હા અંગેની નક્કર વિગતો મળી શકે છે, જે પોલીસ કે તપાસ એજન્સીઓને માટે પુરાવા એકત્રિત કરવાનું ઉપયોગી ઓજાર બની જાય છે.\nતાજેતરમાં આ લેબોરેટરી દ્વારા પ૮ કેસોમાં ૮૮ વ્યક્તિના નાર્કો ટેસ્ટ કરાયા હોવાની માહિતી વિધાનસભામાં અપાઈ તે દરમિયાન કેટલાક રસપ્રદ કિસ્સા પણ જાણવા મળ્યા હતાં. છત્તીસગઢમાં વર્ષ ર૦૦૮ ના એક મર્ડર કેસ માટે આ પદ્ધતિનો ઉપયોગ કરાયો હતો. લાંબા સમયની તપાસ પછી ત્યાંની પોલીસે ગુજરાતની ફોરેન્સિક લેબની મદદ લઈને નિયમોનુસાર નાર્કો ટેસ્ટ કરાવ્યો હતો અને એફએસએલ રિપોર્ટના આધારે સાચા ગુનેગારોને પકડવામાં મદદ મળી હતી.\nસિમલાની એક સગીર વયની કિશોરી પર બળાત્કાર કરીને તેની હત્યા નિપજાવવાના એક કેસમાં તપાસ પછી પોલીસે કેટલાક શકમંદોને ઝડપી લીધા હતાં. તે પછી અદાલતના આદેશથી તેનો નાર્કો ટેસ્ટ કરાવાયો હતો. આ ટેસ્ટ પછી શકમંદોની ખોટી રીતે ધરપકડો થઈ હોવાનું બહાર આવ્યું હતું અને જવાબદાર પોલીસ અધિકારીઓ સામે પગલાં પણ લેવાયા હતાં. આ કેસમાં આ ટેસ્ટે સત્ય શોધવામાં મદદ કરી હતી.\nઆ બન્ને કિસ્સાઓ જોતા આ ટેસ્ટ સાચા ગુનેગારોને પકડી પાડે છે, એટલું જ નહીં, નિર્દોષ આરોપીઓનો છૂટકારો પણ કરાવી શકે છે. વિધાનસભામાં નાર્કો ટેસ્ટની વિગતવાર માહિતી આપતા ગૃહ રાજ્ય મંત્રી પ્રદીપસિંહ જાડેજાએ વર્ષ ર૦૦૭ નું એક અન્ય ઉદાહરણ પણ ટાંક્યું હતું.


RBIને રાજનની સલાહ, સિદ્ધુ ન બનો, દ્રવિડ જેમ અડગ રહો\nમંગળવાર, એપ્રિલ 23 2019, 07:39 Hrs(IST)\nનવગુજરાત સમય | Publish Date: Nov62018 3:17PM\n- રિઝર્વ સરકારનો સીટ બેલ્ટ, પહેરવો કે ઉતારવો એ કેન્દ્રની મરજીઃ રઘુરામ રાજન\nભારતીય રિઝર્વ બેક(આરબીઆઈ) અને કેન્દ્ર સરકારની વચ્ચે વિભિન્ન મુદ્દાઓને લઈને ટકરાવ યથાવત્ છે. આ દરમિયાન રિઝર્વ બેંકના પૂર્વ ગર્વનર રઘુરામ રાજનએ મહત્વપૂર્ણ સલાહ આપી છે. રાજનનું કહેવું છે કે, વર્તમાન પરિસ્થિતિમાં આરબીઆઈની ભૂમિકા રાહુલ દ્રવિડની જેમ ધીર-ગંભીર નિર્ણય લેનારની હોવી જોઈએ, સિદ્ધુ જેમ નિવેદનબાજી કરવાની ભૂમિકા ન હોવી જોઈએ.\nરઘુરામ રાજને કહ્યું કે, વર્તમાન પરિસ્થિતિમાં રિઝર્વ બેંકની ભૂમિકા કારના સીટ બેલ્ટ જેવી છે, જે દુર્ઘટના રોકવા માટે જરુરી છે. રાજને રિઝર્વ બેંક તથા કેન્દ્ર સરકાર વચ્ચેના મતભેદ, સેક્સન-7નો ઉપયોગ, નોન બેકિંગ ફાયનાશિયલ કંપની(એનબીએફસી) સંકટ, પ્રોરમ્ટ કરેક્ટિવ એક્શન, કેન્દ્રીય માહિતી આયોગની નોટિસ તથા આરબીઆઈના બોર્ડ સહિત કેટલાય મુદ્દાઓ પર ખુલીને પોતાના વિચારો વ્યક્ત કર્યા.\nરુપિયાની અસ્થિરતા અંગે રાજને કહ્યું કે, રુપિયાનું યોગ્ય સ્તર શું છે, એ અંગે કશુંય કહી શકાય નહીં. ફોક્સ રુપિયાના સ્તર પર નહીં, એ ચીજ પર હોવું જોઈએ કે રુપિયાને મજબૂત કરવામાં મદદરુપ થાય.\nસેક્સન-7ના વિવાદ સંદર્ભે રઘુરામ કહ્યું કે, સેક્સન-7નો ઉપયોગ ન કર્યો એ સારા સમાચાર છે. જો સેક્સન-7નો ઉપયોગ કરાશે, તો બંને વચ્ચેના સંબંધો વધુ બગડશે. આરબીઆઈ અને કેન્દ્ર સરકાર વચ્ચે વાતચીત ચાલું છે અને બંને એકબીજાનું સમ્માન રાખી કામ કરે છે. એ વાત સાથે સંમત છું કે આરબીઆઈ સરકારની એજન્સી છે, પરંતુ એને ખાસ કર્તવ્ય સોપાયું છે.\nઆરબીઆઈ વિરુદ્ધ કેન્દ્ર સરકાર વચ્ચેના ટકરાવ અંગે રાજને કહ્યું કે, રિઝર્વ બેંક ડ્રાઈવિંગ સીટ પર બેઠલી કેન્દ્ર સરકારની સીટ બેલ્ટ જેવી છે. એ નિર્ણય સરકારે કરવાનો છે કે એ સીટ બેલ્ટ પહેરવો કે નહીં. સીટ બેલ્ટ પહેરવાથી દુર્ભાગ્યપૂર્ણ ઘટનાઓથી બચવામાં સહાય મળે છે. સરકાર વિકાસને વેગ આપવા અંગે વિચારે છો, જ્યારે આરબીઆઈ નાણકીય સ્થિરતા પર ધ્યાન કેન્દ્રિત કરે છે. આરબીઆઈ પાસે ના કહેવાનો અધિકાર છે કારણ કે સ્થિરતા યથાવત્ રાખવાની એની જવાબદારી છે. કેન્દ્ર અને આરબીઆઈ એકબીજાના વિચારોથી અસહમત હોઈ શકે છે, પરંતુ એકબીજાના અધિકારનું સમ્માન કરવું પડશે.


પાણીમાંથી હાથ વડે પકડી લે છે માછલી… જાણો કેવી રીતે કરે છે આ ઝડપી કાર્ય. - Gujaratidayro\nપાણીમાંથી હાથ વડે પકડી લે છે માછલી… જાણો કેવી રીતે કરે છે આ ઝડપી કાર્ય.\nમિત્રો બોલીવુડના સુપરસ્ટાર ઋત્વિક રોશનની ફિલ્મ ક્રિશ લગભગ બધા જ લોકોએ જોઈ હશે. તેમાં ઋત્વિક રોશન પાણીમાંથી જીવતી માછલી પકડીને પકડી લેતો. એવો એક સીન આવે છે. તો આજે અમે તમને એક એવા વ્યક્તિ વિશે જણાવશું. જે ઉત્તર પ્રદેશના હમીરપુર જીલ્લાનો છે. જે યમુના નદીમાં છલાંગ લગાવીને નદીમાંથી બંને હાથમાં જીવતી માછલી પકડી લે છે. એટલું જ નહિ મિત્રો એક માછલી તે પોતાના મોંમાં પણ દબાવીને લેતો આવે.\nઆ એક ખુબ જ અલગ વ્યક્તિ છે. જેનું નામ છે સુગર નિષાદ. સુગરે ફિલ્મી અંદાજમાં કેમેરાની સાથે યમુના નદીમાં ડૂબકી મારી અને બંને હાથમાં જીવતી માછલી પકડીને બહાર આવ્યો. સુગરે પાણીમાં છલાંગ લગાવી અને ડૂબકી મારીને બહાર આવ્યો તો તેના બંને હાથમાં એક એક માછલી હતી અને સાથે સાથે એક માછલી તેણે મોં માં પણ દબાવી રાખી હતી.\nઆ વ્યક્તિની કળા જોઇને કોઈ પણ વ્યક્તિ દંગ રહી જાય. કેમ કે આ વ્યક્તિએ માછલીને પકડવી એ શોખ બનાવી લીધો છે. આ વ્યક્તિ એવો છે કે તે લોકોની ફરમાઇશ અનુસાર તેની પસંદની માછલીને નદીમાંથી લાવી આપે છે. યમુના અને બેતવા બંને નદીઓની વચ્ચે મુખ્યાલયના મેરાપુર વિસ્તારનો રહેવાસી છે. જેની ઉમર 24 વર્ષની છે. પરંતુ બાળપણમાંથી જ સુગર તરવાનો ખુબ જ શોખ હતો.\nપરંતુ સુગર જેમ જેમ યુવાન થવા લાગ્યો તેમ તેમ પાણીની અંદરથી જાળ અને કાંટા વગર જ હાથ વડે માછલી પકડતા સીખી લીધું હતું. જેના કારણે આજે તે દુનિયાનો એક અજુબો છે, જે નદીના પાણીમાં જઈને તેમાંથી બંને હાથમાં અને એક મોં માં જીવતી માછલી પકડીને બહાર આવે છે.\nસુગર નિષાદ જ્યારે નદીના ઊંડા પાણીમાંથી માછલી બહાર કાઢતો હોય ત્યારે તેના એક મિત્રને નદીના કિનારે ઉભો રાખે છે. સુગરનો મિત્ર કિનારે ઉભા રહીને પોતાની ફરમાઈશ કરે છે અને એ સાથે જ સુગર અંદર નદીના પાણીમાં જાય છે સુગર કોઈ પણ વ્યક્તિની ફરમાઇશને પૂર્ણ કરે છે. ઘણા લોકો તો મફતમાં માછલી મેળવીને ખુશ પણ થઇ જતા હોય છે.\nમિત્રો આપણે બધા જ ફિલ્મમાં આવા સીન જોતા હોઈએ છીએ. પરંતુ આપણી આસપાસ પણ આવા અનેક અજુબા હોય છે. જે ઘણું અલગ અલગ કામ કરી શકતા હોય છે. તો તેવી જ રીતે સુગર પણ એક ખાસ વિશેષતા આ કામમાં ધરાવે છે.\nCategories તથ્યો અને હકીકતો Tags AMAZING FACTS, amazing things, fish, FISHER MAN, gujarati dayro, social gujarati Post navigation\n2020 માં આ છ રાશિના જાતકોના લગ્નના બની રહ્યા છે યોગ… જાણો તમારી રાશિ વિશે.\nમુસ્લિમ પરિવારે લગ્નની કંકોત્રીમાં છપાવ્યો હિંદુ દેવતાનો ફોટો. જાણો તેનું કારણ..


Frankly Speaking: જર્મન સંસ્કૃતિને જાણવા અને માણવાનું સરનામું ઓક્ટોબરફેસ્ટ\nજર્મન સંસ્કૃતિને જાણવા અને માણવાનું સરનામું ઓક્ટોબરફેસ્ટ\nમાનવ સંસ્કૃતિ અસ્તિત્વમાં આવી ત્યારથી મેળા વિવિધ પ્રકારની ઉજવણી, સંવાદ અને લોકસંપર્કનું સાધન રહ્યા છે. વિશ્વની દરેક સંસ્કૃતિમાં જાતભાતના મેળાનો મહિમા છે. હજારો વર્ષોથી મેળા યોજાઈ રહ્યા છે. હા, મેળાની ઉજવણીમાં થોડો બદલાવ જરૂર આવ્યો છે, પરંતુ મેળાની બાબતમાં વિશ્વભરની પ્રજાનો ઉત્સાહ આજે પણ અકબંધ છે. કારણ કે, આખરે માનવી સામાજિક પ્રાણી છે. જર્મનીમાં 22મી સપ્ટેમ્બરથી વિશ્વભરમાં અત્યંત લોકપ્રિય એવા ‘ઓક્ટોબર બિયર ફેસ્ટિવલ’ની શરૂઆત થઈ છે. દર વર્ષે સપ્ટેમ્બર મહિનાના અંતમાં શરૂ થતો આ બિયર ફેસ્ટિવલ ઓક્ટોબર મહિનાના પ્રથમ અઠવાડિયા સુધી 16 દિવસ ચાલે છે. ટૂંકમાં ‘ઓક્ટોબરફેસ્ટ’ તરીકે ઓળખાતો આ વિશ્વનો સૌથી લાંબો ફેસ્ટિવલ છે. આ ફેસ્ટિવલને માણવા દર વર્ષે વિશ્વભરના 50 લાખ પ્રવાસી જર્મનીના બેવરિયા રાજ્યના મ્યુનિક શહેરની મુલાકાત લે છે. જર્મન સંસ્કૃતિને સમજવા ઓક્ટોબરફેસ્ટ ઘણો મહત્ત્વનો પ્રસંગ છે. આ ફેસ્ટિવલ એટલો લોકપ્રિય છે કે, આજે અમેરિકા, કેનેડા, બ્રિટન, બ્રાઝિલ, ઓસ્ટ્રેલિયા, આર્જેન્ટિના, ચિલી, કોલમ્બિયા, પેલેસ્ટાઈન અને ભારતમાં પણ ઓક્ટોબર મહિનામાં બિયર ફેસ્ટિવલની ઉજવણી કરવામાં આવે છે.\nસામાન્ય રીતે ઓક્ટોબરફેસ્ટ 16 દિવસનો હોય છે. પરંતુ વર્ષ 1994માં પશ્ચિમ અને પૂર્વ જર્મની એક થઈ ગયા પછી ત્રીજી ઓક્ટોબરને રાષ્ટ્રીય તહેવાર જાહેર કરાયો હતો. બીજી તરફ, ઓક્ટોબર બિયર ફેસ્ટિવલની લોકપ્રિયતાને ધ્યાનમાં રાખીને જર્મન સરકારે એવું નક્કી કર્યું છે કે, જો ઓક્ટોબરનો પ્રથમ રવિવાર પહેલી કે બીજી તારીખે આવે તો તેને જર્મન યુનિટી ડે એટલે કે, ત્રીજી તારીખ સુધી લંબાવવો. તેથી ઓક્ટોબરનો પહેલો રવિવાર બીજી ઓક્ટોબરે આવે તો આ ફેસ્ટિવલ 17 દિવસ અને પહેલી ઓક્ટોબરે આવે તો 18 દિવસ સુધી ઊજવાય છે. આ સિવાય પણ સમય-સંજોગોને ધ્યાનમાં રાખીને ફેસ્ટિવલના આયોજનમાં ફેરફાર કરવામાં આવે છે. જેમ કે, વર્ષ 2010માં ફેસ્ટિવલ ઓક્ટોબરના પહેલા સોમવાર સુધી લંબાવાયો હતો. કારણ કે, એ દિવસે ઓક્ટોબર ફેસ્ટિવલને 200 વર્ષ પૂર્ણ થયા હતા.\nઓક્ટોફેસ્ટમાં એકસાથે આઠ-દસ મગ લઈને\nબિયર પીરસવો એ પણ એક કળા છે\nઆ ફેસ્ટિવલમાં સોળ જ દિવસમાં જ સાત મિલિયન લિટર બિયર પીવાઈ જાય છે. જોકે, મ્યુનિકમાં આવતા લાખો પ્રવાસીઓના કારણે પણ વિવિધ પ્રકારના બિયરની ખપત વધુ થાય છે. વળી, અહીં વિશિષ્ટ રીતે રાંધેલી રોસ્ટેડ પોર્ક અને ગ્રીલ્ડ હેમ હોક જેવી ભૂંડના માંસની વાનગીઓ, ચિકન તેમજ સ્વાદિષ્ટ નોન-વેજ ડિશ સાથે ચીઝ નૂડલ્સ, ગ્રીલ્ડ ફિશ, પોટેટો પેનકેક અને રેડ કેબેજ જેવી પરંપરાગત જર્મન વાનગીઓનો લ્હાવો લેવા પણ પ્રવાસીઓ ઊમટી પડે છે. હા, જર્મનીમાં પીરસાતો બિયર પણ અનેક રીતે વિશિષ્ટ હોય છે. કારણ કે, ફેસ્ટિવલમાં ‘જર્મન બિયર પ્યોરિટી લૉ’ હેઠળ ફક્ત છ ટકા આલ્કોહોલ ધરાવતો બિયર જ પીરસી શકાય છે. એટલું જ નહીં, ઓક્ટોબર ફેસ્ટિવલ બિયર બનાવવા ફક્ત પાણી, જવજળ અને હોપ્સ નામના ફૂલોના રસનો જ ઉપયોગ કરી શકાય છે. આ ઉપરાંત ફેસ્ટિવલમાં પીરસાતો બિયર મ્યુનિક શહેરમાં જ બનાવાયેલો હોય છે. નવાઈની વાત તો એ છે કે, આ પ્રકારનો દારૂ બનાવવાની કાયદેસરતા ફક્ત પાંચ કંપની પાસે છે, અને ‘ઓક્ટોબરફેસ્ટ બિયર’ શબ્દ ક્લબ ઓફ મ્યુનિક બ્રેવરીઝનો રજિસ્ટર્ડ ટ્રેડમાર્ક છે.\nઓક્ટોબરફેસ્ટનું સૌથી સુંદર આયોજન કોઈ હોય તો તે છે, બિયરના પ્રકાર મુજબ ટેન્ટ ઊભા કરવા. આ ટેન્ટ ફક્ત બે જ પ્રકારના હોય છે, મોટા અને નાના. મોટા ટેન્ટમાં એક હજારથી લઈને આઠેક હજાર લોકો બેસી શકે છે, અને નાના ટેન્ટમાં એકસોથી લઈને પાંચસો વ્યક્તિના બેસવાની વ્યવસ્થા હોય છે. અહીં સામાન્ય રીતે 14 મોટા અને 20 નાના ટેન્ટ હોય છે. આ દરેક ટેન્ટને ખાસ નામ હોય છે અને તે દરેકમાં દર વર્ષે એક જ પ્રકારનો બિયર અને વાનગીઓ પીરસાય છે. વળી, દરેક ટેન્ટનું આગવું સંગીત પણ હોય છે. આમ કરવાથી ફૂટબોલ ટીમની જેમ ટેન્ટના પણ ચાહકો ઊભા થાય છે. જેમ કે, હીપ્પોડ્રોમ નામના ટેન્ટની અંદર 3,200 અને બહાર હજાર લોકો બેસી શકે છે. દર વર્ષે ફેસ્ટિવલમાં મુલાકાતીઓને સૌથી પહેલાં આ જ ટેન્ટ જોવા મળે છે. કારણ કે, તેની જગ્યા પણ દર વર્ષે એ જ હોય છે. અહીં વાઈઝમ અને સેક્ત (સ્પાર્કલિંગ વાઈન) જેવા બિયરની સાથે ઓક્ટોબરફેસ્ટના ક્લાસિકલ સંગીતની મજા લઈ શકાય છે. તો, ઓચસેનબ્રાટેરી નામના ટેન્ટમાં સ્પેટન નામનો બિયર અને બળદના માંસની જાતભાતની વાનગીઓ પીરસાય છે. આ ટેન્ટની અંદર 5,900 અને બહાર 1,500 લોકો બેસી શકે છે. જ્યારે ગ્લોકલ રિટ નામના નાના ટેન્ટમાં ફક્ત 140 લોકો બેસી શકે છે. પરંતુ આ ટેન્ટમાં જર્મન કલાકારોના અને જર્મન સંસ્કૃતિને દર્શાવતા તૈલ ચિત્રો, એન્ટિક ચીજવસ્તુઓ અને રસોઈના સાધનો જોઈ અને ખરીદી શકાય છે. આમ દરેક ટેન્ટ જર્મન સંસ્કૃતિની ઓળખ કરાવે છે.\nમોટા ટેન્ટની અંદરનું દૃશ્ય\nપરંપરાગત ચીજવસ્તુઓ વેચતો નાનકડો ટેન્ટ\nવર્ષ 1950થી મ્યુનિકના મેયર બપોરે બાર વાગ્યે બિયરનું પહેલું પીપ ભરીને ઓક્ટોબરફેસ્ટ ખૂલ્લો મૂકે છે, અને આ દરમિયાન ફેસ્ટિવલને બાર બંદૂકોની સલામી પણ આપવામાં આવે છે. ત્યાર પછી મેયર બાવરિયા સ્ટેટના મંત્રી કે પ્રમુખને બિયરનો પહેલો ગ્લાસ આપે છે. ઓક્ટોબરફેસ્ટની સાથે કૃષિ મેળો અને ભવ્ય ઘોડા દોડનું પણ આયોજન થતું હતું, પરંતુ વર્ષ 1960થી ઘોડા દોડ બંધ કરી દેવાઈ છે. બીજી તરફ, આ જ વર્ષથી જર્મનીનો બિયર ફેસ્ટિવલ વિશ્વભરમાં લોકપ્રિય થતો ગયો. શરૂઆતમાં વિશ્વભરના ફોટોગ્રાફરો પરંપરાગત કપડાંમાં સજ્જ જર્મનોની તસવીરો લેવા ફેસ્ટિવલમાં આવતા હતા. દુનિયાના ખૂણે ખૂણે ઓક્ટોબરફેસ્ટને પહોંચાડવામાં આ ફોટોગ્રાફરોનો પણ સિંહફાળો છે.\nજોકે, વર્ષો પહેલાંના અને અત્યારના ઓક્ટોબરફેસ્ટમાં આસમાન જમીનનો તફાવત છે. આજે મ્યુનિકના થેરેસિનવિઝ નામના હાર્દસમા 42 હેક્ટર વિસ્તારમાં યોજાતા આ ફેસ્ટિવલમાં ક્ષમતા કરતા વધુ બિયર પી જતા યુવાનોની સારવાર કરવી અને તેમને સાચવવા એ પણ મોટો પ્રશ્ન છે. યુવાનો ભૂલી જાય છે કે, વધુમાં વધુ છ ટકા આલ્કોહોલ ધરાવતા બિયરમાં સુગરનું પ્રમાણ ખૂબ ઊંચુ હોય છે. જોકે ફેસ્ટિવલમાં જર્મન રેડ ક્રોસ એક હજાર વોલેન્ટિયર ડૉક્ટરો સાથે ખડે પગે સેવા આપે છે. આ સિવાય મ્યુનિક પોલીસ, ફાયર વગેરેની ખાસ ટુકડીઓ પણ ફરજ પર હોય છે. આ સિવાય અહીં અલાયદો ‘લોસ્ટ એન્ડ ફાઉન્ડ’ નામનો તંબૂ ઊભો કરવામાં આવે છે. અહીં મુલાકાતીઓ ખોવાયેલી ચીજવસ્તુઓ જ નહીં, પોતાના બાળકો પણ મેળવી શકે છે. વળી, વર્ષ 1970થી તો જર્મન ગે ઓર્ગેનાઈઝેશન ઓક્ટોબરફેસ્ટમાં ‘ગે ડે’નું પણ આયોજન કરે છે. જર્મનીના સંગીતનો પરિચય મેળવવા પણ આ ફેસ્ટિવલ ઉત્તમ છે. જોકે, બાળકો અને ઘરડાં લોકોને ધ્યાનમાં રાખીને વર્ષ 2005થી અહીં ‘ક્વાયટ ઓક્ટોબરફેસ્ટ’નો ખ્યાલ અમલી કરાયો છે. જે અંતર્ગત સાંજે છ વાગ્યા સુધી 85 ડેસિબલથી વધુ અવાજે સંગીત વગાડી શકાતું નથી.\nફેસ્ટિવલમાં વિવિધ રાઈડ્સ\nજર્મનીના મ્યુનિક શહેરની થેરેસિનવિઝ નામની 42 હેક્ટર જગ્યામાં જ્યાં\nઓક્ટોબર ફેસ્ટિવલ ભરાય છે તેની રાત્રે લીધેલી એરિયલ તસવીર\nઓક્ટોબરફેસ્ટના અંતે એક હજાર ટન કચરો પેદા થાય છે. જોકે, સતત 16 દિવસ સુધી રોજેરોજ સવારે આખું 42 હેક્ટરનું મેદાન સંપૂર્ણ સાફ કરવામાં આવે છે. આ આયોજન સિટી ઓફ મ્યુનિક અને સ્પોન્સર સંયુક્ત ભાગીદારીમાં હોય છે. જેમાં હંગામી ધોરણે ઊભા કરાયેલા 1,800 ટોઈલેટનો પણ સમાવેશ થાય છે. જોકે, દર વર્ષે ટોઈલેટની સંખ્યા પણ સતત વધતી રહે છે. વળી, ફેસ્ટિવલમાં રખાયેલા ટેન્ટમાં મોબાઈલ પર વાતચીત કરવા પર પણ પ્રતિબંધ છે. તેથી વર્ષ 2005માં આયોજકોએ મોબાઈલ ફોન જામર્સ લગાવવાનો નિર્ણય લીધો હતો. પરંતુ જર્મનીમાં જામિંગ ડિવાઈસનો ઉપયોગ ગેરકાયદે હોવાથી આ યોજના પડતી મૂકાઈ હતી, અને સાઈન બોર્ડ લગાવીને સંતોષ માન્યો હતો.\nઆ ફેસ્ટિવલ આયોજનની દૃષ્ટિએ અન્ય મેળા કરતા અનેકગણો ચડિયાતો છે. ભારત જેવા તહેવારોના દેશે પોતાના તહેવારો, પરંપરા અને વિવિધ મેળાને આંતરરાષ્ટ્રીય સ્તરે કેવી રીતે લોકપ્રિય બનાવવા તે આવા વૈશ્વિક લોકપ્રિયતા ધરાવતા ફેસ્ટિવલોમાંથી શીખવું જોઈએ.\nબિયર ફેસ્ટિવલની ઉજવણીનો ઈતિહાસ\nરાણી થેરેસ ઓફ\nજર્મનીના રાજા લુડવિગ પહેલાએ 12 ઓક્ટોબર, 1810ના રોજ રાણી થેરેસ ઓફ સાક્સ-હિલ્ડબરઘોસેન સાથે લગ્ન કર્યા હતા. આ રાજવી લગ્નમાં આખા મ્યુનિકની પ્રજાને આમંત્રણ અપાયું હતું. એકસાથે આટલા લોકોની ખાણીપીણી અને ઉજવણીની વ્યવસ્થા નામના વિસ્તારમાં કરાઈ હતી. આજે 42 હેક્ટરમાં ફેલાયેલી આ જગ્યા રાણીના નામ પરથી થેરેસિનવિઝ તરીકે ઓળખાય છે. જેનો જર્મન ભાષામાં અર્થ થાય છે, થેરેસાનું ખેતર. આ લગ્નમાં લોકોના મનોરંજન માટે રાજવી પરિવારે એક ઘોડા દોડનું આયોજન કર્યું હતું. પરંતુ વર્ષ 1950થી આવી દોડ બંધ કરી દેવાઈ છે. જ્યારે છેલ્લાં 200 વર્ષમાં કોલેરાનો રોગચાળો અને વિશ્વ યુદ્ધ જેવા કારણોસર ઓક્ટોબરફેસ્ટ કુલ 24 વાર રદ કરાયો છે. વર્ષ 1980માં જર્મન જમણેરી જૂથના સભ્યોએ ઓક્ટોબરફેસ્ટમાં પાઈપ બોમ્બ વિસ્ફોટ કર્યો હતો. જેમાં 13 લોકોનો મોત નિપજ્યા હતા, અને 269 લોકોને ઈજા થઈ હતી.\nનોંધઃ તમામ તસવીરો ઈન્ટરનેટ પરથી લીધી છે.\nPosted by Vishal Shah at 3:28 PM\nLabels: Foreign Affairs, આંતરરાષ્ટ્રીય પ્રવાહો\nજર્મન લોકો પોતાના સાહિત્ય અને સંસ્કૃતિ વિષે ખુબ જ અદભુત વિભાવના ધરાવતા હોય છે માટે તો તેઓ બબ્બે વિશ્વયુદ્ધ ખમ્યા બાદ , ફરી એકવાર વટ ભેર ઉભા થઇ શક્યા છે .\nજર્મનીની સફર કરાવવા બદલ , આભાર .\nVishal Shah September 27, 2012 at 12:55 PM\nસાચી વાત નિરવ... જર્મનો પોતાની સંસ્કૃતિને દિલોજાનથી પ્યાર કરે છે...\nબ્લોગ વાંચવા બદલ તમારો પણ ખૂબ ખૂબ આભાર...\nPrima September 27, 2012 at 6:44 PM\nજિંજર બ્રેડ :D મારી જર્મન હાઉઝમેટ ઇઝાબેલે મને ૨૦૦૯માં આપી હતી. તેનાં પર મૂઝલ લખેલું હતું. જેનો જર્મનમાં મતલબ નાનો ઉંદર તેવો થાય છે. Apparently it's suppose to be cute :D\nવિચિત્ર શોધો માટે અપાતું આઈજી નોબલ પ્રાઈઝ\nજર્મન સંસ્કૃતિને જાણવા અને માણવાનું સરનામું ઓક્ટોબ...\nક્રાંતિકારી ફિલ્મ ડિરેક્ટર બેડોની ફિલ્મ ‘ચિત્તગોંગ...\n“જો કભી નહીં જાતી, વો જાતિ હૈ”\nપોતાને જીવિત સાબિત કરવા ખર્ચી કાઢ્યા 24 વર્ષ\nહિન્દી ફિલ્મ ઈન્ડસ્ટ્રીની શતાબ્દીનું આર્ટિસ્ટિક સે...\nભ્રષ્ટાચારી આઈએએસ અધિકારીઓ સીબીઆઈના સકંજામાં\n‘કેગ’નો અહેવાલ: કોણ સાચું, કોણ ખોટું?\nસેક્સ સ્ટ્રાઈકઃ સ્ત્રીઓનું જૂનું અને જટિલ હથિયાર\nકાશ્મીર વેલીમાં બોલિવૂડની રિ-એન્ટ્રી\nહેલિકોપ્ટર દુર્ઘટનાઓને ગંભીરતાથી લેવી જરૂરી\nશું હવે કસાબ બીજો ‘અફઝલ ગુરુ’ બનશે?\nહોલિવૂડનું ભારતમાં આક્રમક ‘બ્રાન્ડિંગ’\nવધુ અને સારી ફિલ્મો એજ મારું મિશનઃ નીલા પાંડા


ધનપૂજન મહાત્મય – પ્રસંગપર્વ વિશેષ | ReadGujarati.com\n← ઘરનો સુખી – સુરેશ દલાલ\nનોંઘ કર – રિષભ મહેતા →\nPosted on ઓક્ટોબર 19, 2006 |3ટિપ્પણીઓ\nવન્દે પદ્મકરાં પ્રસન્નવદનાં સૌભાગ્યદાં ભાગ્યદાં\nહસ્તાભ્યામભયપ્રદાં મણિગણૈર્નાનાવિદ્યૈર્ભૂષિતામ્ |\nભકતાભીષ્ટફલપ્રદાં હરિહરબ્રહ્માદિભિ: સેવિતાં\nવન્દે પંકજશંખપદ્મનિધિભિર્યુક્તાં સદા શકિતમિ: ॥\nએકવાર યમરાજાએ તેમના દૂતોને પ્રશ્ન કર્યો કે : ” આ બધા મનુષ્યો અને પ્રાણીઓનો જીવ લેતી વખતે શું તમને દયા આવે છે ?” યમદૂત સંકોચવશ થઈને બોલ્યાં : “ના મહારાજ. અમે તો આપની આજ્ઞાનું પાલન કરીએ છીએ. અમને દયા ભાવ સાથે શું લાગે વળગે ?\nયમરાજાએ વિચાર્યું કે કદાચ આ લોકો સંકોચવશ આમ કહે છે. તેથી તેમનો નિર્ભય કરવા માટે યમરાજા બોલ્યાં : “ડરો નહી ! ક્યારેક તમારું મન અસ્વસ્થ થઈ ગયું હોય તો ડર રાખ્યા વગર મને કહો.” ત્યારે યમદૂતો ડરતા ડરતા બોલ્યાં : “ખરેખર ! એવો એક બનાવ બન્યો હતો મહારાજ ! જ્યારે અમારું દિલ પણ કાંપી ઉઠયું હતું.”\n“એવી તે કઈ ઘટના હતી ?” : યમરાજાએ ઉત્સુકતાવશ પૂછયું.\nયમદૂતો બોલ્યાં : “મહારાજ ! હંસ નામના રાજા એક દિવસ શિકાર કરવા નીકળ્યાં. તે જંગલમાં પોતાના સાથિયોથી દૂર દૂર જતા રહી છૂટા પડી ગયા અને બીજા રાજ્યની સીમા માં ભૂલથી દાખલ થઈ ગયા. પછી તે દેશના રાજા હેમા એ આ હંસ રાજાનો સત્કાર અને સ્વાગત કર્યાં.\nહવે બન્યું એવું કે જે હેમા નામનો રાજા હતો, તેની પત્નીએ તે જ દિવસે એક પુત્રને જ્ન્મ આપ્યો. પણ જ્યોતિષિઓએ નક્ષત્ર આદિની ગણના કરીને એ બાળકનું ભવિષ્ય એવું ભાખ્યું કે… આ બાળક વિવાહના ચાર દિવસ બાદ મરી જશે. બહારગામથી આવેલા આ રાજા હંસના આદેશ થી આ બાળકને યમુનાના તટની એક ગુફામાં બ્રહ્મચારીરૂપમાં રાખવામાં આવ્યો. તેની પર સ્ત્રીઓનો પડછયો પણ ન પડે તેવી રીતે તેને રાખવાની વ્યવસ્થા કરવામાં આવી.\nપણ વિધિનું વિધાન તો અડગ હોય છે. સમય વીતતો ચાલ્યો. સંયોગવશ એક દિવસ રાજા હંસની યુવાન પુત્રી એ નદી તટ નજીક થી પસાર થઈ અને તેને આ રાજકુમાર પસંદ પડતા તેની સાથે ગાંધર્વ વિવાહ કરી લીધા. ચોથો દિવસ આવ્યો અને રાજકુમાર મૃત્યુને પ્રાપ્ત થયો. એ નવપરિણિતા નું કરૂણ આક્રંદ સાંભળીને અમારા દિલ દ્રવી ઉઠયાં. આટલી સુંદર જોડી અમે કદી જોઈ ન હતી. એમનું રૂપ કામદેવ અને રતિથી જરાપણ ઉતરતું નહોતું. એ યુવાનને કાળના પંજામાં પકડતાં અમારી આંખના આંસુ રોકી ન શકાયા.”\nયમરાજા ગળગળાં થઈને બોલ્યા : “શું કરીએ પણ ? વિધિના વિધાનને હેતુ આપણે આવું અપ્રિય કાર્ય કરવું પડયું.”એટલામાં એક યમદૂતે પૂછયું : “પણ મહારાજ, આ અકાળ મૃત્યુથી બચવાનો કોઈ ઉપાય જ નથી ?”\nત્યારે યમરાજા તેનો ઉપાય બતાવતા બોલ્યાં : “એક ઉપાય છે. ધનતેરસ પૂજન તેમજ દીપદાન વિધિપૂર્વક કરવાથી અકાલ મૃત્યુથી છૂટકારો મળી શકે છે. જે ઘરમાં આ પૂજન થાય છે તે ઘરની આસપાસ પણ અકાલ મૃત્યુ આવી શક્તું નથી.”\nબસ, ત્યારથી ધનતેરસ ના દિવસે ધન્વન્તરિ પૂજન અને દીપદાન ની પ્રથાની શરૂઆત થઈ.\nપ્રચલિત કથા અનુસાર આસો વદ તેરસ ના દિવસે સમુદ્રમંથનથી આયુર્વેદશાસ્ત્રના પ્રણેતા ભગવાન ધન્વન્તરિ અમૃત કલશ લઈને પ્રગટ થયા હતા. તેમણે દેવતાઓને અમૃત પાન કરાવીને અમર કરી દીધા. એ જ સંદર્ભમાં આજે પણ આયુષ્ય અને સ્વાસ્થયની ઈચ્છા થી ભગવાન ધન્વન્તરિનું પૂજન ધનતેરસ ના દિવસે કરવામાં આવે છે. આ દિવસે યમરાજાનું પણ પૂજન કરવામાં આવે છે. કોઈ શ્રધ્ધાળુ આ દિવસે ઉપવાસ રાખીને યમરાજાની કથાનું શ્રવણ પણ કરે છે. આ દિવસે ધન્વન્તરિ તેમજ લક્ષમીજીનું પૂજન કરવામાં આવે છે. સાયં કાળે દીપ પ્રજ્વલિત કરીને દુકાન આદીને શણગારવામાં આવે છે. યથાશકિત તાંબા, પિત્તળ અને સોનાની ચીજવસ્તુઓ પણ લોકો ખરીદતા હોય છે.\n3 responses to “ધનપૂજન મહાત્મય – પ્રસંગપર્વ વિશેષ”\nAmi | ઓક્ટોબર 19, 2006 પર 9:50 એ એમ (am) |\nSaprma divse saras mahiti apva badal dhanyavad\nMitul Koradia | ઓક્ટોબર 19, 2006 પર 12:17 પી એમ(pm) |\nVerry Good Information .. onarelated days..\nKartik Mistry | ઓક્ટોબર 22, 2006 પર 8:18 પી એમ(pm) |


યુએન રિપોર્ટ / આતંકવાદીઓમા સ્વર્ગ બની રહ્યું છે અફઘાનિસ્તાન, પાકિસ્તાન માટે પણ બની શકે છે માથાનો દુ:ખાવો - GSTV\nઅફઘાનિસ્તાનમાંથી અમેરિકાની સેનાની વાપસી બાદ ત્યાં આતંકવાદી સંગઠનોની પકડ મજબૂત થઇ રહી છે. યુએનના એક રિપોર્ટને ટાંકીને જણાવાયું છે કે પાકિસ્તાનના ઉત્પાત મચાવનારા આતંકી સંગઠન તહરીકે તાલિબાન પાકિસ્તાન સહિત અન્ય સંગઠનોના આશરે છ હજાર આતંકવાદીઓ ઠેકાણું બનાવ્યું છે.\nસંયુક્ત રાષ્ટ્ર સુરક્ષા પરિષદ માટે તૈયાર થયેલા એક રિપોર્ટના હવાલેથી પાકિસ્તાની મીડિયાએ જણાવ્યું છે કે પાકિસ્તાન સ્થિત આતંકવાદી જૂથ તહરીક-એ-તાલિબાન પાકિસ્તાને તાલિબાનની સાથેના સંબંધો જાળવી રાખ્યા છે. કારણ કે ટીટીપીના આશરે છ હજાર આતંકવાદીઓ સરહદ પાર અફઘાનિસ્તાનમાં છે.\nયુએન એનાલિટીકલ સપોર્ટ એન્ડ સેકશન મોનિટરિંગ ટીમની 28મા રિપોર્ટમાં કહેવામાં આવ્યું છે કે અફઘાનિસ્તાનમાં જુદા જુદા દેશો અને આતંકવાદી જૂથોના આતંકવાદીઓ સક્રિય છે. રિપોર્ટમાં કહેવામાં આવ્યું છે કે દેખરેખ રાખી રહેલી ટીમનું અનુમાન છે કે વિદેશી આતંકવાદીઓની સંખ્યા આશરે આઠ હજારથી 10 હજારની વચ્ચે હશે. જેમાં મુખ્ય રીતે મધ્ય એશિયા, રશિયન યુનિયનના ઉત્તર કાકેશસ ક્ષેત્ર, પાકિસ્તાન અને ચીનના ઝિજિયાંગ ઉઈગર સ્વાયત્ત ક્ષેત્રના આતંકીઓ સામેલ છે.\nપાકિસ્તાની મીડિયા ડોનના અહેવાલ મુજબ સંયુક્ત રાષ્ટ્રના રિપોર્ટ મુજબ તહરીક-એ-તાલિબાન પાકિસ્તાને નંગરહાર પ્રાંતના પૂર્વ જિલ્લામાં પાકિસ્તાનની સરહદ નજીક ઠેકાણું બનાવ્યું છે.\nડિસેમ્બર 2019થી ઓગષ્ટ 2020 સુધીમાં શહરયાર મહસૂદ જૂથ, જમાત-ઉલ-અહરાર અને હિઝ્બ-ઉલ-અહરાર સહિત ઘણા આતંકવાદી જૂથ ટીટીપીમાં સામેલ થઇ ગયા હતા. ખૂંખાર આતંકવાદી સંગઠન અલ-કાયદાએ કથિત રીતે આ આતંકી જૂથોની વચ્ચે સંતુલન બનાવવાનું કામ કર્યું હતુ.\nરિપોર્ટમાં જણાવાયું છે કે આ આતંકી જૂથોના કારણે ટીટીપીની તાકાત અનેક ગણી વધી ગઇ છે. આ આતંકવાદી સંગઠનોમાં આતંકીઓની સંખ્યા6હજાર જેટલી હોઇ શકે છે.\nરિપોર્ટમાં જણાવાયું છે કે આતંકવાદીઓને દબાવવાની કોશિશના કારણે તાલિબાન અને ટીટીપી વચ્ચે ઘણા સંઘર્ષ થઇ ચુક્યા છે. જો કે તાજેતરમાં જ ટીટીપીએ તાલિબાન પ્રત્યે સમર્થન વ્યક્ત કર્યું હતુ.\nતો બીજી તરફ ટીટીપી મુદ્દે તાલિબાને પાકિસ્તાનને પણ ઝટકો આપ્યો છે. તાલિબાને સ્પષ્ટપણે પાકિસ્તાનને જણાવી દીધુ છે કે તહરીક-એ-તાલિબાન પાકિસ્તાનના આતંકવાદીઓને અફઘાનિસ્તાનમાંથી બહાર ધકેલવા માટે સક્ષમ નથી. તેથી ઇમરાન સરકારે પોતે ટીટીપીની સાથે પોતે વાતચીત કરે. અત્યાર સુધીમાં ઇમરાન સરકાર તાલિબાન મારફત પાકિસ્તાનમાં સક્રિય આતંકવાદીઓને ખદેડવાના સપના જોઇ રહી હતી.


રઘુરામ રાજને જે કહ્યું એ ભારતનાં દરેક લોકોને મુંઝવણનાં મુકી દેશે, મુડીવાદ પર મોટો ખતરો - GSTV\nરઘુરામ રાજને જે કહ્યું એ ભારતનાં દરેક લોકોને મુંઝવણનાં મુકી દેશે, મુડીવાદ પર મોટો ખતરો\nLast Updated on March 13, 2019 by Mayur Vora\nરિઝર્વ બેંક ઓફ ઇન્ડિયાના પૂર્વ ગવર્નર રઘુરામ રાજને મંગળવારે ચેતવણી આપી હતી કે સમાજમાં સંભવિત વિદ્રોહની સ્થિતિને ધ્યાનમાં રાખતા મૂડીવાદ પર ખતરો તોળાઇ રહ્યો છે.\nરાજને જણાવ્યું હતું કે ૨૦૦૮ની વૈશ્વિક આર્થિક મંદી પછી રાજકીય અને આર્થિક વ્યવસ્થા લોકોને સમાન તક ઉપલબ્ધ કરાવી રહી નથી. યુનિવર્સિટી ઓફ શિકાગોના પ્રોફેસર રાજને એક રેડિયોને આપેલા ઇન્ટરવ્યુમાં જણાવ્યું હતું કે અર્થતંત્ર વિશે વિચાર કરતી વખતે સમગ્ર વિશ્વની સરકારો સામાજિક અસમાનતાની અવગણના ન કરી શકે.\nઆઇએમએફના પૂર્વ મુખ્ય અર્થશાસ્ત્રીએ જણાવ્યું છે મૂડીવાદ ગંભીર ખતરામાં છે કારણકે તે લોકોને સમાન તક આપવામાં નિષ્ફળ નિવડયું છે . જ્યારે આવું થાય છે ત્યારે મૂડીવાદની વિરુદ્ધ વિદ્રોહ શરૃ થઇ જાય છે. રાજને જણાવ્યું હતું કે સંશાધનોનું સંતુલન જરૃરી છે. તમે તમારી પસંદથી કશું પણ કરી શકતા નથી. વાસ્તવમાં તકોમાં સુધાર લાવવાની જરૃર છે.\nઆરબીઆઇના પૂર્વ ગવર્નરે જણાવ્યું હતું કે ભૂતકાળમાં સામાન્ય શિક્ષણથી મધ્યમ વર્ગની નોકરી સરળતાથી મળી જતી હતી. જો કે ૨૦૦૮ની વૈશ્વિક આર્થિક મંદી પછી આ સ્થિતિમાં ફેરફાર થયો છે. જે વિદ્યાર્થીઓને સફળતા પ્રાપ્ત કરવી હશે તો તેમને સારા શિક્ષણની જરૃર પડશે. એસ એન્ડ પી ગ્લોબલ રેટિંગ મુજબ ૨૦૦૮ જેવી ફરીથી વૈશ્વિક મંદી આવવાની શક્યતા છે. જે કે નિષ્ણાતોના જણાવ્યા અનુસાર આ મંદી ૨૦૦૮ જેવી ગંભીર નહીં હોય.\nભારતની એરસ્ટ્રાઇક બાદ પાકિસ્તાન હજુ પણ બદલો લેવા મારી રહ્યું છે હવાતિયા, સરહદે એફ-16 વિમાન સહિતનો કાફલો ખડક્યો\nરામ જન્મભૂમિ વિવાદ મુદ્દે અવધ યુનિવર્સિટીમાં સુપ્રીમ કોર્ટની મધ્યસ્થી પેનલની પહેલી બેઠક


હેલ્થ ટિપ્સ / ઓમિક્રોનના લક્ષણ દેખાવા પર ખાઓ આ હેલ્ધી વસ્તુ, ભરપૂર પોષણ સાથે મળશે અનેક ફાયદા - GSTV\nહેલ્થ ટિપ્સ / ઓમિક્રોનના લક્ષણ દેખાવા પર ખાઓ આ હેલ્ધી વસ્તુ, ભરપૂર પોષણ સાથે મળશે અનેક ફાયદા\nOmicron Food: દેશમાં ઓમિક્રોન વેરિઅન્ટના કેસ ઝડપથી વધી રહ્યા છે. આરોગ્ય નિષ્ણાતોના જણાવ્યા અનુસાર, ઘણા દર્દીઓ કે જેઓ ઓમિક્રોનથી સંક્રમિત છે તેઓને ભૂખ ન લાગવાની સમસ્યા પણ થઇ શકે છે. આવી સ્થિતિમાં, લોકો સમજી શકતા નથી કે તેઓએ કયા ફૂડનું સેવન કરવું જોઈએ, જે લોકો ઓમિક્રોન, ડેલ્ટા અથવા ઈન્ફલ્યુએન્ઝાથી સંક્રમિત છે, તેમની ભૂખ ઓછી થઈ જાય છે. ઓમિક્રોન થવાથી ગળામાં સખત દુખાવો થાય છે અને ગળામાં કંઈક ડંખ મારતું હોય તેવું લાગે છે. કોઈપણ પ્રવાહી પીધા પછી પણ ગળામાં દુખાવો થાય છે. જાણો કઇ વસ્તુઓ તમારા માટે ફાયદાકારક રહેશે અને ગળાના દુખાવામાં પણ તેને ખાવું તમારા માટે મુશ્કેલ નહીં હોય.\nગળામાં દુખાવો અને ભૂખ ન લાગવાને કારણે તેને કંઈપણ ખાવાનું મન થતું નથી. જો તમે ઓમિક્રોનથી સંક્રમિત છો તો દહીંનું સેવન તમારા માટે સારું રહેશે. તેમાં ભરપૂર માત્રામાં પ્રોટીન હોય છે અને તમને તેને ગળવામાં કોઈ સમસ્યા નહીં થાય. તમે કેળાને દહીં સાથે પણ ખાઈ શકો છો. સોફ્ટ પ્રોબાયોટીક્સ ફૂડ લેવાથી તમને ફાયદો થશે.\nગળાને આરામ આપવા અને પોષણ માટે સૂપ પણ પી શકાય છે. સૂપમાં શાકભાજી નાંખો અને તેનું સેવન કરો. તેનાથી ફાયદો થશે.\nલીલા પાંદડાવાળા શાકભાજી\nપાંદડાવાળા અથવા રેસા વાળી શાકભાજીનું સેવન પણ તમારા માટે ફાયદાકારક રહેશે. પાલક, સરસવ, કોબી, ફૂલાવર મેશ કરીને ખાઓ. આ સિવાય મેથીનું શાક પણ ખાઈ શકાય છે. તેનાથી સંક્રમણ સામે લડવામાં મદદ કરશે.\nપ્રોટીનથી ભરપૂર વસ્તુઓ ખાઓ\nઓમિક્રોનના દર્દીઓ માટે હળવો ખોરાક લેવો મહત્વપૂર્ણ છે. તમે પ્રોટીન શેક લઈ શકો છો. જો તમને ગળામાં ખરાશ હોય તો તમે દૂધ અથવા પાણીમાં પ્રોટીન પાવડર મિક્સ કરીને પણ પી શકો છો.\nઇલેક્ટ્રોલાઇટ્સ વાળી ડ્રિંક પીવો\nઓમિક્રોન સંક્રમિત માટે પ્રવાહીનું સેવન કરવું ખૂબ જ મહત્વપૂર્ણ છે. ખાસ કરીને ઝાડા અને ઉલટીના કિસ્સામાં ઇલેક્ટ્રોલાઇટ્સ ધરાવતું ડ્રિંક પીવો. ઈલેક્ટ્રોલાઈટ્સ યુક્ત ડ્રિંક પીવાથી શરીરમાં સોડિયમનું પ્રમાણ પણ સામાન્ય રહેશે. ઈલેક્ટ્રલ પાવડર ઈલેક્ટ્રોલાઈટ્સ ડ્રિંકના રૂપમાં લઈ શકાય છે.\nસાઇટ્રસ ફળો ખાશો નહીં\nસાઇટ્રસ ફળોમાં વિટામિન સી પુષ્કળ પ્રમાણમાં જોવા મળે છે. તેઓ ઇમ્યુનિટીને બૂસ્ટ કરે છે, પરંતુ સાઇટ્રસ ફળોમાં થોડુ ટાર્ટ હોય છે, જે તેમને ગળવું મુશ્કેલ બનાવે છે. ઓમિક્રોનના દર્દીઓમાં ગળામાં દુખાવો થાય છે, તો ખાટાં ફળોના સેવનથી ગળાની સમસ્યા વધી શકે છે.\nરખડતા પશુઓ / ચાલુ વર્ષે ૧૪૮૯૯ રખડતાં ઢોર પકડી ૧.૪ કરોડનો વસૂલાયો દંડ છતાં પરિસ્થિતિ ઠેરની ઠેર\nટાઈમ મેગેઝિન 100 સૌથી પ્રભાવશાળી લોકોની યાદી જાહેર, ગૌતમ અદાણી, કરુણા નંદી અને ખુર્રમ પરવેઝના નામ સામેલ\nસતર્કતા! કોરોના વચ્ચે મંકીપોક્સે વધારી ચિંતા, મુંબઈ એરપોર્ટ પર એલર્ટ\nઇસુદાન ગઢવીએ ધ્રોલમાં આપઘાત કરનારા ખેડૂતના પરિવારજનો સાથે કરી મુલાકાત, આર્થિક સહાય કરવા સરકાર પાસે કરી માંગ\nપ્રેમ કહાનીનો ભયાનક અંત:વલસાડમાં પ્રેમિકાની ગળું દબાવી હત્યા કર્યા બાદ પ્રેમીએ પણ તળાવમાં ઝંપલાવી જિંદગી ટુંકાવી\nbreaking news gujaraticorona india newsCoronaviruscoronavirus in gujaratcoronavirus in indiaCoronavirus Positive CasesCoronavirus updateCovid 19dehliGujarat samachargujarati newsgujarati news liveLatest News in Gujaratilive gujarati newslockdownnews in gujaratiOmicronOmicron FoodOmicron variantOmicron Variant Signsonline news gujarati liveSocial distanceકોરોના ગુજરાતકોરોના ન્યૂઝ ગુજરાતીકોરોના વાયરસ\nબૉલીવુડના આ ફેમસ મ્યુઝિક કમ્પોઝરના પિતાને ભરખી ગયો કોરોના, 79 વર્ષની ઉમરમાં દુનિયાને કહ્યું અલવિદા\nવાયરલ વિડીયો / ‘ટિપ ટીપ બરસા પાની’ પર પાકિસ્તાની વ્યક્તિએ લગાવ્યા ઠુમકા, વીડિયો જીતી લેશે તમારું દિલ\nઈન્ડિયા ઈન્ડસ્ટ્રી 4.0ની તૈયારી શરૂ, અમદાવાદમાં સ્માર્ટ મેન્યુફેક્ચરિંગ કોમ્પિટન્સી સેન્ટર શરૂ\nદિલ્હીના નવા ઉપ રાજ્યપાલની જાહેરાત, વિનય કુમાર સક્સેના અનિલ બૈજલનું સ્થાન લેશે


મલાઈકા અને અર્જુન વેલેન્ટાઈન ડે ના દિવસે શું કરી રહ્યા હતા? સામે આવ્યા હોટેલ ના અંદર ના ફોટા દેખો - Anokho Gujju\n14 ફેબ્રુઆરી એ પૂરી દુનિયા માં વેલેન્ટાઈન ડે મનાવ્યો અને વધારે કરીને લોકો એ પોતાના પાર્ટનર ને સ્પેશ્યલ ફિલ કરાવતા સોશિયલ મીડિયા પર ફોટા શેયર કર્યા. જ્યાં સામાન્ય લોકો તેમાં સૌથી આગળ રહ્યા ત્યાં સેલીબ્રીટી પણ કંઈ ઓછા ના રહ્યા. બધા એ પોતાના-પોતાના લવ વન્સ ના સાથે ખાસ ફોટા શેયર કર્યા અને તેમાં અર્જુન કપૂર-મલાઈકા અરોડા પણ સામેલ છે. પરંતુ મીડિયા જગત થી આ ખબર સામે આવી કે મલાઈકા અને અર્જુન એ હોટેલ માં વેલેન્ટાઈન ડે મનાવ્યો? તેનો પુરાવો સોશિયલ મીડિયા પર આવેલ આ ફોટા થી મળે છે.\nમલાઈકા અને અર્જુન એ આ રીતે મનાવ્યો વેલેન્ટાઈન ડે\nજ્યારે પણ આપણે બોલીવુડ સિતારાઓ ના વિષે વાત કરીએ છીએ તો તેમના અફેયર્સ ની ચર્ચા જોરો પર થઇ જાય છે. આ દિવસો ઇન્ડસ્ટ્રી માં અર્જુન કપૂર અને મલાઈકા અરોડા ખાન સૌથી હોટ કપલ બનેલ છે જેમની નજદીકીઓ ના ચર્ચા ખુબ રહ્યા છે. થોડાક સમય પહેલા સુધી તો તેમને પોતાના સંબંધ ને છુપાવીને રાખ્યો હતો પરંતુ હવે આ ખુલ્લેઆમ પોતાના પ્રેમ નો ઇજહાર કરે છે. સોશિયલ મીડિયા પર પોતાના ઘણા પ્રાઈવેટ ફોટા શેયર કર્યા છે અને ફેંસ ને પોતાના પ્રેમ સંબંધ ના વિષે જણાવતા રહે છે.\nપાછળ ના દિવસો વેલેન્ટાઈન ડે પર પણ તેમને કેટલાક ફોટા શેયર કર્યા છે જે કોઈ રૂમ માં ખાસ કરીને મનાવવામાં આવ્યો છે. બન્ને એકસાથે ઘણો સમય વ્યતીત કરે છે અને તેના સિવાય તે માલદીવ તો ક્યારેક અમેરિકા હોલીડેજ પર પણ જતા રહે છે. પરંતુ આ વખતે વેલેન્ટાઈન ડે ને ઘણી ખાસ રીતે મનાવ્યો છે. અર્જુન કપૂર અને મલાઈકા બન્ને કઈ જગ્યાએ હતા આ વાત કોઈ નથી જાણતું પરંતુ તેમને પોતાની હોટેલ ના રૂમ ના ફોટા શેયર કર્યા છે. તેમાં બહુ જ સુંદર નાની ક્યુટ મૂર્તિ ટાઈપ નજર આવી રહી છે. આસપાસ માં સ્ટ્રોબેરી રાખેલ છે અને પાછળ એક તરફ ગુલાબ થી સજાયેલ છે.\nઆ નજારો દેખીને તમે સમજી જ ગયા હશો કે તેમની વેલેન્ટાઈન કેટલી ખાસ રહી હશે. બોલીવુડ નું આ રોમેન્ટિક કપલ ફોટા માં જેટલું ખાસ નજર આવે છે તેટલું જ ખાસ તેમને પોતાની આ વેલેન્ટાઈન ડે બનાવ્યો છે. મલાઈકા અરોડા 45 વર્ષ ની છે અને અર્જુન કપૂર 33 વર્ષ ના છે આ કારણે લોકો તેમના સંબંધ પર સવાલ ઉઠાવી રહ્યા છે પરંતુ આ પ્રેમ કરવા વાળા ને કોઈ ફર્ક નથી પડતો. મલાઈકા અને અર્જુન પોતાના સંબંધ પર ખુલીને વાતો કરે છે અને એકબીજા થી જલ્દી જ લગ્ન કરવાના છે. અર્જુન કપૂર ના પિતા બોની કપૂર આ સંબંધ ના સામે છે પરંતુ ખબરો છે કે અર્જુન પોતાના પિતા ને મનાવીને જલ્દી જ મલાઈકા થી લગ્ન કરી લેશે. ત્યાં મલાઈકા અરોડા એ પણ પોતાના પતિ અરબાઝ ખાન ના સાથે વર્ષ 2017 માં છૂટાછેડા લઇ લીધા હતા. હવે તે એકલી મુંબઈ માં રહે છે અને અર્જુન ના સાથે હોલીડેજ પર જાય છે. અર્જુન કપૂર નું કેરિયર કંઈ ખાસ નથી ચાલી રહ્યું અને ત્યાં મલાઈકા અરોડા પણ ફિલ્મો થી દુર છે.\nTags:Arjun Kapoormalaika arora\npreviousજાહ્નવી-ખુશી અને અર્જુન-અંશુલા માં કોને વધારે પ્રેમ કરે છે બોની કપૂર, પોતે કર્યો ખુલાસો\nnextઉંમર પણ ભૂલી ચુકી છે આ સિતારાઓ ના ઘર નો રસ્તો, કોઈ છે 40 પાર તો કોઈ થયું 70 પાર…


અબડાસાની બેઠક પર કોંગ્રેસ લેશે હેટ્રીક – KutchUday Gujarati News Paper, Gujarati Samachar\nGujarat Election 2017 અબડાસાની બેઠક પર કોંગ્રેસ લેશે હેટ્રીક\nનખત્રાણા ખાતે અબડાસા બેઠકના કોંગ્રેસી ઉમેદવાર પ્રધ્યુમનસિંહ જાડેજાના ચૂંટણી પ્રચાર કાર્યાલયનું ઉદ્દઘાટન : અબડાસાના છેવાડાના વિસ્તારો સુધી વિકાસના પગ પહોચ્યા નથી : પી.એમ. જાડેજા\nનખત્રાણા : કચ્છમાં ચૂંટણી જંગ બરાબરનો જામ્યો છે. તેવામાં આજે નલિયામાં ૭ ડિગ્રીએ પહોંચેલા ઠંડીના પારા વચ્ચે પણ રાજકિય ગરમાવો જાવા મળ્યો હતો. અબડાસા બેઠકના ત્રણ મુખ્ય મથકો પૈકી નખત્રાણા ખાતે કોંગ્રેસના ઉમેદવાર પ્રધ્યુમનસિંહ જાડેજાના ચૂંટણી પ્રચાર કાર્યાલયનું ઉદ્દઘાટન કરવામાં આવ્યું હતું.\nકચ્છના બારડોલી સમાન નખત્રાણામાં કોંગ્રેસનો પ્રચાર વેગવાન બનાવવામાં આવ્યો છે. અહીંના ગોમતી કોમ્પલેક્ષમાં ડો. સોમૈયાના દવાખાના સામે કોંગ્રેસ ઉમેદવારના ચૂંટણી પ્રચાર કાર્યાલયનું ઉદ્દઘાટન કરવામાં આવ્યું હતું. આ પ્રસંગે યોજાયેલી જાહેરસભાના પ્રારંભે જ લાઈટ જતા કોંગી કાર્યકરોએ વિકાસ ગયો…વિકાસ ગયો…ની બૂમો પાડતા રમૂજ ફેલાઈ હતી. સભામાં અબડાસાના ધારાસભ્ય પ્રધ્યુમનસિંહ જાડેજાએ ભાજપ પર પ્રહારો કરતા કહ્યું હતું કે, આ સરકાર ઉદ્યોગપતિઓની સરકાર છે અને અબડાસા જેવા પછાત વિસ્તારમાં ભાજપે ઉમેદવાર પણ ઉદ્યોગપતિ મૂકયા છે. ત્યારે ચૂંટાયા બાદ ઉદ્યોગપતિ ચાલ્યા જશે. જ્યારે હું અહી બેસીને જ લોકોની સમસયાઓ હલ કરવા કાર્યશીલ રહીશ માટે આગામી ૯મીએ વિચારીને જ મતાધિકારનો ઉપયોગ કરવાની શીખ પી.એમ. જાડેજાએ આપી હતી. વિકાસની પોકળ વાતનો વિરોધ નોંધાવતા શ્રી જાડેજાએ કહ્યું હતું કે, વિકાસ ભલે ગમે તેટલો થયો હોય પણ કચ્છના અંતરિયાળ અબડાસા મત વિસ્તારના છેવાડાના ગામડાઓ સુધી વિકાસના પગ પહોંચ્યા નથી. ત્યારે હવે લોકો પણ સમજી કયા છે કે, જુઠાણું ફેલાવનાર કરતા ગરીબોની સાથે રહેનારી સરકાર સારી.. માટે આ વખતે કોંગ્રેસ આવે છે નો જુવાળ સમગ્ર ગુજરાતમાં જાવા મળે છે અને કચ્છ પણ તેમાંથી બાકાત નથી તેવું અબડાસાના ઉમેદવારે જણાવ્યું હતું. જા કોંગ્રેસની સરકાર રચાશે તો નખત્રાણામાં ગ્રાન્ટેબલ કોલેજનો કોલ પણ પ્રધ્યુમનસિંહ જાડેજાએ આપ્યો હતો. આ ઉપરાંત ભાજપ પર ચાબખા વિંઝતા તેમણે કહ્યું હતુ કે, નખત્રાણામાં એપીએમસીની જાહેરાત ભાજપે ચૂંટણીલક્ષી કરી છે, પરંતુ ખરા અર્થમાં કોંગ્રેસ દ્વારા નખત્રાણાને એપીએમસી અપાશે. તો પ્રવાસન ક્ષેત્રે અન્ય સ્થળોના વિકાસની જેમ નખત્રાણા, અબડાસા અને લખપતનો વિકાસ પ્રવાસનક્ષેત્રે કરવાની નેમ તેમણે વ્યક્ત કરી હતી.\nકચ્છ જિલ્લા કોંગ્રેસ પ્રમુખ નરેશ મહેશ્વરીએ ભાજપ પર પ્રહારો કરીને કોંગ્રેસના નવસર્જન ગુજરાતના અભિયાનની વાત કરી હતી. ભાજપની સરકારમાં લોકોને અન્યાય થયો છે. ખેડૂતો પાયમાલ થાય છે, શિક્ષણ ખડે ગયું છે. આમ આદમી મોંઘાવારીમાં પીસાયો છે, ત્યારે હવે પરિવર્તન લાવીને ગુજરાતમાં સુશાનની સ્થાપના કરાશે તેવું નરેશ મહેશ્વરીએ ઉમેર્યું હતું. પ્રારંભે સ્વાગત પ્રવચન મમુભાઈ આહીરે કર્યું હતું. જ્યારે આભારવિધિ રાજેશ આહીરે કરી હતી. તો કાર્યક્રમનું સંચાલન અશ્વિન રૂપારેલે કર્યું હતું. અબડાસાના કોંગ્રેસી ઉમેદવાર પ્રધ્યુમનસિંહ જાડેજાના કાર્યાલયના ઉદ્દઘાટન પ્રસંગે કચ્છ જિલ્લા કોંગ્રેસ પ્રમુખ નરેશ મહેશ્વરી, મમુભાઈ આહીર, જિલ્લા પંચાયતના સદ્દસ્ય હઠુભા સોઢા, ડેમાબેન પરબત, રાજેશ આહીર, અશ્વિન રૂપારેલ, ડો. વી.એસ. રાઠોડ, મૂળજી ગોરાણી, રમેશ ધોળુ, અમ્રત ધોળુ, હિંમત રાજગોર, રમેશદાન ગઢવી, નાનજી નાકરાણી, ગાંગજી આહીર, રવજી આહીર, રમેશ ગરવા, ધનજી મેરિયા, માવજી મહેશ્વરી, ગીરીશ ગોહિલ, બટુકસિંહ જાડેજા, મહેન્દ્રસિંહ જાડેજા, ઉમિયાશંકર જોષી, માધુભા જાડેજા, પ્રેમસિંહ સોઢા, જયેન્દ્રસિંહ જાડેજા, અનવર ચાકી, મંગલ કટુઆ, ભરતસિંહ જાડેજા, મહેન્દ્રસિંહ ઝાલા, ભીમજી વાઘેલા, સલીમ ચાકી, મુસ્તાક ચાકી, રણજિતસિંહ જાડેજા, વિભાજી જાડેજા, કરશનજી જાડેજા, નૈતિક પાંચાણી, વિશનજી પાંચાણી, આદમ લંગાય સહિતના અબડાસા, લખપત અને નખત્રાણા તાલ ુકાના કાર્યકરો મોટી સંખ્યામાં ઉપસ્થિત રહ્યા હતા.


Gujarat Municipal corporation election 2021 four AAP candidate elected from Ward no 16 Surat– News18 Gujarati\nસુરતમાં આમ આદમી પાર્ટીએ ખાતું ખોલાવ્યું, વોર્ડ નંબર 16 અને 4માં પેનલની જીત\nઆપના કાર્યકરોએ જીતને વધાવી.\nAAP candidates in Surat: વોર્ડ નંબર 16માં આપના ઉમેદવાર પાયલબેન સાકરિયા, શોભનાબેન કેવડિયા, જીતુ કાછડિયા અને વિપુલ મોવાડિયા વિજેતા થયા.\nLast Updated:February 23, 2021, 12:15 pm\nસુરત: ગુજરાતમાં મહાનગરપાલિકાની ચૂંટણી (Gujarat Municipal corporation election 2021)માં નવી દિલ્હીના મુખ્યમંત્રી અરવિંદ કેજરીવાલ (Arvind Kejriwal)ની આમ આદમી પાર્ટી (AAP)એ ખાતું ખોલાવ્યું છે. સુરત મ્યુનિસિપલ કોર્પોરેશન (Surat municipal corporation)ની ચૂંટણીમાં વોર્ડ નંબર 16માં આમ આદમી પાર્ટીની આખી પેનલની જીત થઈ છે. આ સાથે જ ગુજરાતમાં આમ આદમી પાર્ટીએ ખાતું ખોલાવી દીધું છે. આ ઉપરાંત અન્ય વોર્ડમાં પણ પ્રારંભિક વલણ પ્રમાણે આમ આદમી પાર્ટીના ઉમેદવારો આગળ ચાલી રહ્યાનું જાણવા મળ્યું છે. વોર્ડ નંબર 16 બાદ વોર્ડ નંબર 4ની આમ આદમી પાર્ટીની પેનલની જીત થઈ છે.\nવોર્ડ નંબર 16ની પેનલની જીત\nસુરતના વોર્ડ નંબર 16માં આમ આદમી પાર્ટીની જે પેનલ વિજેતા થઈ છે તેમાં વિજેતા ઉમેદવાર તરીકે પાયલબેન સાકરીયા, શોભનાબેન કેવડીયા, જીતુ કાછડીયા અને વિપુલ મોવાડિયાનો સમાવેશ થાય છે.\nઆ પણ વાંચો: સુરત: મુંબઈ જઈ રહેલી કાર વહેતી કેનાલમાં ખાબકી, પોલીસકર્મીએ જીવના જોખમે ડ્રાઇવરનો જીવ બચાવ્યો\nઆપના કાર્યકરોએ સૂત્રોચ્ચાર કર્યો\nભાજપની પેનલની જીત બાદ આપના કાર્યકરોએ સૂત્રોચ્ચાર કર્યો હતો. જેમાં 'ભ્રષ્ટાચાર કા એક હી કાલ કેજરીવાલ કેજરીવાલ'ના નારા લગાવ્યા હતા. ઉલ્લેખનીય છે કે આમ આદમી પાર્ટી પ્રથમ વખત જ ગુજરાતમાં ચૂંટણીમાં ઉતરી છે અને સુરત ખાતેથી જીતનું ખાતું ખોલાવ્યું છે. આમ આદમી પાર્ટીની પેનલની જીત બાદ કાર્યકરોમાં ખુશીની લહેર જોવા મળી હતી.\nરાજકોટ: વિજય સરઘસમાં એમ્બ્યુલન્સ ફસાઈ\n21મી તારીખે યોજાયેલી છ મહાનગરપાલિકાના ચૂંટણી પરિણામો ધીમેધીમે સામે આવી રહ્યા છે. શરૂઆતના વલણ પ્રમાણે ભારતીય જનતા પાર્ટી (BJP)એ સપાટો બોલાવ્યો છે. સવારે 11.15 વાગ્યા સુધી રાજકોટમાં વોર્ડ નંબર 7, 10, 4, 13 અને એકમાં જીત મેળવી લીધી છે. જીત સાથે જ ભાજપના વિજેતા ઉમેદવારો અને તેમના સમર્થકોએ વિજય સરઘસ કાઢ્યા હતા. આ દરમિયાન વોર્ડ નંબર 10 અને 13ના વિજય સરઘસ વચ્ચે એક એમ્બ્યુલન્સ ટ્રાફિકમાં ફસાઈ હતી. આ અંગે સામે આવેલા વીડિયોમાં જોઈ શકાય છે કે લોકો રસ્તા પર સરઘસ કાઢી રહ્યા છે. આ દરમિયાન એમ્બ્યુલન્સ સતત સાઇરન મારી રહી છે.\nઆ પણ વાંચો: ભરૂચ: ઝઘડિયા GIDCની યુપીએલ કંપનીમાં પ્રંચડ બ્લાસ્ટ, 40થી વધારે કામદાર ઇજાગ્રસ્ત, 20 કિલોમીટર સુધી અવાજ સંભળાયો\nFirst published:February 23, 2021, 12:05 pm\nAam adami partyLocal Body PollsSMCઅરવિંદ કેજરીવાલઆપસુરત


T20 2021 world cup sourav ganguly says Mahendra Singh dhoni with the team only t20 world cup ag – News18 Gujarati\nT20 World Cup: એમએસ ધોની ટીમ ઇન્ડિયાને કોચિંગ આપવા ઇચ્છુક નથી, શાસ્ત્રી હવે ફક્ત2મહિનાના મહેમાન\nમહેન્દ્રસિંહ ધોની (MS Dhoni Instagram)\nT20 World Cup 2021 : મહેન્દ્રસિંહ ધોનીને (Mahendra Singh Dhoni)ટી-20 વર્લ્ડ કપ માટે ટીમ ઇન્ડિયાનો મેન્ટોર (team india mentor)બનાવવામાં આવ્યો છે\nLast Updated : September 13, 2021, 15:27 IST\nનવી દિલ્હી : ટીમ ઇન્ડિયાના પૂર્વ કેપ્ટન મહેન્દ્રસિંહ ધોનીને (Mahendra Singh Dhoni)ટી-20 વર્લ્ડ કપ (T20 World Cup 2021) માટે ટીમ ઇન્ડિયાનો મેન્ટોર (team india mentor)બનાવવામાં આવ્યો છે. ટીમ ઇન્ડિયા 2007 પછી ટી-20 વર્લ્ડ કપમાં ચેમ્પિયન બની શકી નથી. જોકે ધોની ફક્ત આ વર્લ્ડ કપ સુધી જ ટીમની સાથે રહેશે. તે લાંબા સમય સુધી સપોર્ટ સ્ટાફ તરીકે ટીમ ઇન્ડિયા સાથે જોડાવવા માંગતો નથી. આ ખુલાસો બીસીસીઆઈ અધ્યક્ષ સૌરવ ગાંગુલીએ (Sourav Ganguly)કર્યો છે. બીજી તરફ ટીમ ઇન્ડિયાના કોચ રવિ શાસ્ત્રીનો (Ravi Shastri)કાર્યકાળ ટી-20 વર્લ્ડ કપ પછી પૂરો થઇ રહ્યો છે. વર્લ્ડ કપની મેચો 17 ઓક્ટોબરથી 14 નવેમ્બર સુધી રમાવાની છે. એટલે કે શાસ્ત્રીનો કાર્યકાળ ફક્ત2મહિનામાં ખતમ થઇ જશે.\nસૌરવ ગાંગુલીએ ટેલિગ્રાફ સાથે વાત કરતા કહ્યું કે એમએસ ધોની ફક્ત ટી-20 વર્લ્ડ કપ માટે ટીમ ઇન્ડિયા સાથે રહેશે. તેણે પહેલા જ અમને આ વિશે જણાવી દીધું છે. તમને જણાવી દઈએ કે ધોનીની કેપ્ટનશિપમાં ટીમ ઇન્ડિયા એકમાત્ર વખત 2007માં વર્લ્ડ ચેમ્પિયન બની હતી. આટલું જ નહીં 2013માં અંતિમ વખત ટીમે આઈસીસી ટ્રોફી પણ ધોનીની કેપ્ટનશિપમાં જીતી હતી. ગાંગુલીએ કહ્યું કે ઘણા દેશ સિનીયર ખેલાડીઓની મદદ લઇ રહ્યું છે. તેનાથી ટીમને ફાયદો મળે છે.\nઆ પણ વાંચો - T20 World Cup: ટી-20 વર્લ્ડકપ બાદ રોહિત શર્મા બની શકે છે કેપ્ટન, વિરાટ કોહલી જાતે જ છોડશે સુકાન\nમીડિયા રિપોર્ટ્સ પ્રમાણે ટી-20 વર્લ્ડ કપ પછી વિરાટ કોહલી ટી-20 અને વન-ડે ટીમની કેપ્ટનશિપ છોડી દેશે. તે બેટિંગ પર ફોક્સ કરવા માંગે છે. એટલે કે ટી-20 વર્લ્ડ કપ પછી ટીમ ઇન્ડિયા પૂરી રીતે બદલાઇ જશે. કોચ રવિ શાસ્ત્રી સિવાય કોહલી પણ રહેશે નહીં. રોહિત શર્માને ટી-20 અને વન-ડે ટીમની કેપ્ટનશિપ આપવાની ચર્ચા છે. જોકે બીસીસીઆઈએ આ વાતનું ખંડન કર્યું છે. રોહિત સિવાય અન્ય કોઇપણ ભારતીય ખેલાડી કેપ્ટનશિપની રેસમાં પણ નથી\nઆગામી વર્ષથી ટી-20 મેચો વધી જશે\nટી-20 વર્લ્ડકપ 2022માં પણ થવાનો છે. આ સિવાય આગામી વર્ષથી આઈપીએલમાં પણ બે ટીમો વધી જવાની છે. એટલે કે મેચોની સંખ્યા વધી જશે. એટલે ઓવરઓલ ટી-20 મેચોના મુકાબલા વધી જશે. આઈપીએલમાં ટીમ વધવાથી દેશી અને વિદેશી ખેલાડીઓની માંગ વધશે. આટલું જ નહીં બીસીસીઆઈની (BCCI)આવકમાં પણ વધારો થશે.\nFirst published: September 13, 2021, 15:27 IST\nTags: Sourav ganguly, T20 2021 world cup, Team india, રવિ શાસ્ત્રી


bikini-girl-archana-gautam-congress candidate-Hastinapur Assembly Seat south-cinema-and-now-she-got-ticket-in-up-assembly-elections km – News18 Gujarati\nબિકીની ગર્લ અર્ચના ગૌતમ હવે યુપી વિધાનસભા ચૂંટણી 2022માં કોંગ્રેસ તરફથી પોતાની તાકાત બતાવશે\nઅર્ચના ગૌતમ (archana gautam) મિસ બિકીની ઈન્ડિયા (Miss India Bikini 2018) છે. હવે તે ગ્લેમરની દુનિયા છોડીને રાજકારણમાં પોતાનું નસીબ અજમાવી રહી છે. આ આર્ટીકલમાં અમે તમને અર્ચનાની અંગત અને પ્રોફેશનલ લાઈફ સાથે જોડાયેલી તમામ બાબતો જણાવીશું.\nLast Updated : January 16, 2022, 16:54 IST\nહાલના દિવસોમાં ઉત્તર પ્રદેશમાં વિધાનસભાની ચૂંટણી (Uttar Pradesh Assembly Election) ની તૈયારીઓ જોરશોરથી ચાલી રહી છે. તમામ પક્ષોએ પોતાના ઉમેદવારોની જાહેરાત કરી દીધી છે. કોંગ્રેસ પાર્ટી (Congress) એ આ વખતે 125 ઉમેદવારો ઉભા રાખ્યા છે, જેમાં 50 મહિલા ઉમેદવારો છે. તેમાંથી સૌથી વધુ ચર્ચામાં છે અર્ચના ગૌતમ (archana gautam) જે બિકીની ગર્લ (Bikini Girl) તરીકે જાણીતી છે. પ્રિયંકા ગાંધીએ તેને હસ્તિનાપુરથી મેદાનમાં ઉતાર્યા છે, જેનું નામ મિસ બિકીની ઈન્ડિયા (Miss India Bikini 2018) છે. હવે તે ગ્લેમરની દુનિયા છોડીને રાજકારણમાં પોતાનું નસીબ અજમાવી રહી છે. આ આર્ટીકલમાં અમે તમને અર્ચનાની અંગત અને પ્રોફેશનલ લાઈફ સાથે જોડાયેલી તમામ બાબતો જણાવીશું.\nઅર્ચના ગૌતમે સાઉથની3ફિલ્મોમાં કામ કર્યું હતું\nયુપીની હસ્તિનાપુર વિધાનસભા સીટ (Hastinapur Assembly Seat) પરથી કોંગ્રેસ ઉમેદવાર 26 વર્ષની અર્ચના ગૌતમે ઘણી ફિલ્મોમાં કામ કર્યું છે. હિન્દી સિવાય તે સાઉથ ફિલ્મ ઈન્ડસ્ટ્રી સાથે પણ કનેક્શન ધરાવે છે. તેણે સાઉથ સિનેમાની3ફિલ્મોમાં કામ કર્યું છે, જેમાંથી IPL ઇટ્સ પ્યોર લવ તેલુગુ ગુંડા અને 47A તમિલ ફિલ્મ છે. અભિનેત્રીએ તેની અભિનય કારકિર્દી 2015 માં બોલિવૂડ ફિલ્મ ગ્રેટ ગ્રાન્ડ મસ્તીમાં નાનકડી ભૂમિકાથી શરૂ કરી હતી.\nકોંગ્રેસના ઉમેદવારે શ્રદ્ધા કપૂર સાથે કામ કર્યું છે\nઅભિનેત્રીએ શ્રદ્ધા કપૂર સ્ટારર 'હસીના પારેકર'માં સલમા નામની છોકરીની ભૂમિકા ભજવી હતી. તે 'બારાત કંપની'માં પણ જોવા મળી ચુકી છે અને 'જંકશન વારાણસી'માં અર્ચનાએ આઈટમ ગર્લનો કેમિયો રોલ કર્યો હતો. તેણીને 2018 માં મિસ બિકીની ઈન્ડિયા તરીકે ખિતાબ આપવામાં આવ્યો હતો અને આ જ કારણ છે કે તે આ દિવસોમાં ઘણી હેડલાઈન્સ બનાવી રહી છે. તેણે મલેશિયામાં મિસ બિકીની વર્લ્ડમાં પણ ભારતનું પ્રતિનિધિત્વ કર્યું છે.\nઆ પણ વાંચો - 27 Years Of Karan Arjun: જ્યારે શાહરૂખ-સલમાન પર શૂટિંગમાં મમતા ગુસ્સે થઈ ગઈ!, કેટલીક રસપ્રદ વાતો\nહસ્તિનાપુરને પર્યટન સ્થળ બનાવવાનું સપનું જોઈ રહેલી કોંગ્રેસ ઉમેદવાર બિકીની ગર્લ\nઅભિનેત્રીમાંથી રાજનીતિમાં જઈ રહેલી અર્ચના કહે છે કે, આ સારી વાત છે કે તેને રાજકારણનું કોઈ જ્ઞાન નથી. તે કહે છે કે, તે જાણે છે કે લોકો માટે શું કરવું જોઈએ. તેણી કહે છે કે તે હસ્તિનાપુરને ચંદીગઢની તર્જ પર વિકસાવવા માંગે છે. તે તેને પર્યટન સ્થળ બનાવવાનું વચન આપી રહી છે. તેણી કહે છે કે તે હસ્તિનાપુરને દ્રૌપદીના શ્રાપમાંથી મુક્ત કરાશે. તેણી કહે છે કે તે અહીંના લોકોને મોટા વચનો આપતી નથી, પરંતુ તેમના અવાજ માટે તે વારંવાર વિધાનસભાના ચક્કર લગાવશે.\nTags: Congress Candidate, Congress candidates, UP Elections, UP Elections 2022


દાંતમાં દુઃખાવો થતો હોયતો ચપટીમાં દૂર કરી દેશે આ અસરકારક ઘરેલુ ઉપચાર, ડૉક્ટર પાસે નહિ જવું પડે\nદાંતનો દુઃખાવો ભલભલાની આંખમાં પાણી લાવી દે છે. જો તમને દાંત કે પેઢામાં દુઃખાવો હોય તો તમે યોગ્ય રીતે ખાઈ-પી પણ નથી શકતા. જેને કારણે તકલીફમાં વધારો થાય છે. કેટલાંક ઘરેલુ ઉપચાર એવા છે જે તમને દાંતના દુઃખાવામાં ઈન્સ્ટન્ટ રાહત અપાવી શકે છે.\nમીઠા વાળુ પાણી તમને ઈન્ફેક્શનથી બચાવે છે. તે દાંત વચ્ચે ફસાયેલા ખોરાકને કાઢવામાં પણ મદદ કરે છે. તેનાથી દાંતના સોજા ઓછા થઈ જાય છે અને પેઢામાં મોજૂદ બેક્ટેરિયા ખતમ થઈ જાય છે. હૂંફાળા પાણીમાં અડધી ચમચી મીઠુ મિક્સ કરીને એ પાણીને થોડો સમય મોંમાં રાખી કોગળા કરવાથી તરત રાહત મળશે.\nલસણ તેના ઔષધીય ગુણોને કારણે પ્રચલિત છે. તેને સામાન્ય રીતે શરદી-ઉધરસ ઠીક કરવા માટે ઉપયોગમાં લેવામાં આવે છે. તે મોંના બેક્ટેરિયાને ખતમ કરવાની ક્ષમતા રાખે છે. તે પેઈનકિલરનું કામ પણ કરે છે. લસણની એક કળી ફોલીને તેની પેસ્ટ પેઢા કે દાંત પર લગાવો.\nદાંતના દુઃખાવામાં રાહત માટે લવિંગ પણ ઘણી અસરકારક છે. તેને મોંમાં દબાવી રાખો, દુઃખાવામાં રાહત મળશે.\nચામાં ટેનિન નામનું કમ્પાઉન્ડ હોય છે જે બેક્ટેરિયાનો ખાતમો બોલાવવામાં મદદ કરે છે. ટી બેગ્સ દાંતના દુઃખાવામાં તમને રાહત અપાવી શકે છે. ટી બેગને ઉકળતા ગરમ પાણીમાં નાંખી5મિનિટ રહેવા દો. બેગ કાઢીને થોડી ઠંડી થાય એટલે એ જગ્યાએ લગાવો જ્યાં દુઃખાવો થઈ રહ્યો છે.\nતો ડેન્ટિસ્ટની સલાહ લોઃ\nદાંતમાં હળવા દુઃખાવાને તમે ઘરેલુ ઉપચારથી મટાડી શકો છો પરંતુ દુઃખાવો વધી જાય તો તમારે ડેન્ટિસ્ટને મળવું જોઈએ.


ટ્રમ્પની મહેમાનગતિ માટે અમદાવાદમાં તાડામાર તૈયારીઓ : ભવ્યાતિભવ્ય આયોજન સાથે રંગારંગ કાર્યક્રમમાં લોકો બોલશે ‘કેમ છો ?’ - GSTV\nઅમેરિકાના પ્રમુખ ભારતની મુલાકાતે આવી રહ્યા છે. જે રીતે નરેન્દ્ર મોદી માટે અમેરિકામાં હાઉડી મોદી કાર્યક્રમનું આયોજન કરવામાં આવ્યું હતું તે જ રીતે હવે ગુજરાતમાં ટ્રમ્પની મહેમાનગતિ માટે અમદાવાદ તૈયાર થઈ ચૂક્યું છે. આ પહેલા જાપાનના પ્રધાનમંત્રી શિન્ઝો આબે અને ચીનના વડાપ્રધાન શિ જીનપિંગ પણ અમદાવાદની મુલાકાત લઈ ચૂક્યા છે, પણ તેમના માટે આવું દુર્લભ આયોજન કરવામાં નહોતું આવ્યું. જ્યારે અમેરિકન પ્રેસિડન્ટની ભારત મુલાકાત દરમિયાન સમગ્ર અમદાવાદ ‘કેમ છો’ના રંગે રંગાય જશે.\n60 હજારથી વધુ લોકો કરશે કેમ છો ?\nસુત્રો તરફથી મળતી માહિતી પ્રમાણે અમેરિકન પ્રેસિડન્ટ ડોનાલ્ડ ટ્રમ્પનું ભાવભર્યું સ્વાગત કરવા માટે લગભગ 60 હજાર જેટલા લોકોની સામે નરેન્દ્ર મોદી અને ડોનાલ્ડ ટ્રમ્પ હાથમાં હાથ પરોવી કેમ છો કહેશે. એક અંદાજ મુજબ આ કાર્યક્રમ પાછળ 20 કરોડ રૂપિયાનો ખર્ચ કરવામાં આવ્યો છે. જેમાનો મોટાભાગનો ખર્ચ ગુજરાતની સરકાર ઉઠાવશે તેવી પણ ચર્ચા થઈ રહી છે. આ સિવાય ભારત અને અમેરિકાના સંબંધો વિશેની એક સ્પેશિયલ સંગીત થીમનું પણ સર્જન કરવામાં આવ્યું છે. જેને સાંભળી ટ્રમ્પ મંત્રમુગ્ધ થઈ જાય.\nતમામ વ્યવસ્થાની કરાય ચકાસણી\nશુક્રવારે ગુજરાત સરકારના અગ્રસચીવે મોટેરા સ્ટેડિયમની મુલાકાત લઈ તમામ વ્યવસ્થા અંગે ઉડતી નજર નાખી હતી. જેમાં તેમની સાથે મ્યુનિસીપલ કમિશ્નર વિજય નહેરા પણ હાજર રહ્યા હતા. આ સિવાય 150થી વધારે પોલીસના કાફલા સાથે પોલીસ કમિશ્નર આશિષ ભાટીયાએ પણ સ્ટેડિયમની સુરક્ષા અંગે સમીક્ષા કરી હતી. જેથી વ્યવસ્થામાં કોઈ પણ પ્રકારની ચૂક ન રહી જાય.\nભારત અને અમેરિકાના સંબંધોની જોવા મળશે ઝાંખી\nઆ પ્રોગ્રામ અંગે એવી વાતો થઈ રહી છે કે અદ્દલ હાઉડી મોદી કાર્યક્રમના તર્જ પર સમગ્ર આયોજન કરવામાં આવ્યું છે. જેમાં સંગીતથી લઈ નૃત્ય સુધીના વિશેષ કાર્યક્રમો હશે. જેમાં ભારત અને અમેરિકા વચ્ચેના સંબંધોની ઝાંખી કરતું સંગીત પણ અમેરિકન પ્રેસિડન્ટની સમક્ષ રજૂ કરવામાં આવશે. આ ઉપરાંત ભારતના ઈતિહાસને ગૌરવવંતુ બનાવનારા મહાનુભવોની પણ ઝાંખી કરવામાં આવશે, જેમાં મહાત્મા ગાંધી, સરદાર પટેલ અને વિશ્વની સૌથી ઉંચી પ્રતિમા સ્ટેચ્યુ ઓફ યુનિટી પણ કેમ છો કાર્યક્રમમાં અદકેરૂ આકર્ષણ બનશે.\nકોણ કોણ બનશે મુખ્ય મહેમાન ?\nઆ કાર્યક્રમમાં ભારતની ખૂબ મોટી હસ્તીઓ હાજર રહે તેવી વકી છે. જેમાં ઉદ્યોગપતિઓથી લઈને રાજકીય આગેવાનોની ભારે ભીડ જોવા મળી શકે છે. ભારતીય કોર્પોરેટ જગતના મંધાતાઓ અને રાજકીય જગત સાથે, સામાજીક, શૈક્ષણિક અને સાંસ્કૃતિક ક્ષેત્ર સાથે સંકળાયેલા મહાનુભવો કેમ છો કાર્યક્રમને વધારે ગૌરવવંતુ બનાવશે. ગુજરાતની મુલાકાત પહેલા મોદી અને ટ્રમ્પ દિલ્હીની મુલાકાત લેવાના છે. જ્યાં અમેરિકન પ્રેસિડન્ટ તમામ કાર્યક્રમોમાં હાજરી આપ્યા બાદ પૂર્વસંધ્યાએ દિલ્હીથી આવી શકે છે તેવી ચર્ચાઓ પણ થઈ રહી છે.\nશા માટે અમદાવાદની કરાઈ પસંદગી ?\nછેલ્લા કેટલાક સમયથી દિલ્હીમાં CAAને લઈ ઉકળતા ચરૂ જેવી સ્થિતિ છે. જેના કારણે સરકાર વિરોધના વંટોળમાં ફસાયેલી છે. માનવામાં આવી રહ્યું છે કે આ વિરોધમાંથી બચવા માટે જ ડોનાલ્ડ ટ્રમ્પ અમદાવાદ આવી રહ્યા છે. અમદાવામાં CAA મુદ્દે હાલ વાતાવરણ પણ સાફ છે. ઉપરથી મોટેરા સ્ટેડિયમની ઉજવણી પણ ટ્રમ્પના હાથે જ થશે. કારણ કે મોટેરા દોઢ લાખ જનતાને સમાવી શકે તેવું વિશ્વનું સૌથી મોટું સ્ટેડિયમ બન્યું છે. અમેરિકન પ્રેસિડન્ટ અને ભારતના વડાપ્રધાન મોદી આ સ્ટેડિયમની ઉજવણી કરી એક ઈતિહાસ રચશે. જેનું સમગ્ર ગુજરાત સાક્ષી બનવાનું છે.


મારું ગામડું – બબલભાઈ મહેતા – અરધી સદીની વાચનયાત્રા – ૨\nમારું ગામડું – બબલભાઈ મહેતા\nલડત દરમિયાન પ્રજાની પારાશીશીનું માપ બાપુના હાથમાં બરાબર આવી ગયું હતું. એમણે જોઈ લીધું કે હવે તલમાંથી વધુ તેલ નીકળે એમ નથી, પ્રજા દમનથી થાકી ગઈ છે, ત્યારે એમણે સત્યાગ્રહની લડત બંધ જાહેર કરી. એમણે એમ પણ કહ્યું કે હવે સ્વયંસેવકોએ ગામડે ગામડે બેસી જવું જોઈએ અને પ્રજાની તાકાત વધારવી જોઈએ. એટલે ગામડામાં જવાની મારી ઇચ્છા તીવ્ર બની હતી. ત્યાંની દુઃખી, અજ્ઞાન, વહેમી પ્રજાની સેવામાં દટાઈ જવાની અંતરની અભિલાષા હતી.\nગામડામાં જવાનો નિર્ણય કર્યો ત્યારે મેં એક વિચાર કર્યો હતો કે સંપન્ન નહીં પણ વિપન્ન ગામમાં જ સેવા કરવા બેસવું. જ્યાં રસ્તા ન હોય, રેલવે સ્ટેશન ન હોય, પાણીની અગવડ હોય, ગરીબી હોય, અજ્ઞાન હોય, વહેમો હોય એવું કોઈ પછાત નાનું ગામ પસંદ કરવું. 1930-32ની સત્યાગ્રહની લડત વખતે મારે ખેડા જિલ્લામાં કામ કરવાનું આવ્યું હતું અને ત્યાંના કાર્યકરો તથા ગામ સાથે વધુ પરિચય થયો હતો. એટલે સ્વાભાવિક રીતે જ ગામડું પસંદ કરવા માટે હું સર્વ પ્રથમ ખેડા જિલ્લામાં ફરવા નીકળ્યો. પછાત ગણાતા તાલુકાઓમાંથી એકાદ ગામડું પસંદ કરવાનું મેં નક્કી કર્યું. કોઈ ઓળખાણનો આશરો લીધા વિના અજાણ્યા ગામડામાં બેસી જઈને અનુભવ લેવાની પણ એક ઝંખના હતી.\nફરતાં ફરતાં ઠાસરા તાલુકામાં શેઢી નદીને કિનારે આવેલું મીઠાનું મુવાડું કરીને એક નાનું ગામ મને પસંદ પડયું હતું. પણ એનાથીયે ‘ચડિયાતું’ કોઈ પછાત ગામ મળી જાય તો એની શોધ માટે મેં આ પ્રવાસ લંબાવ્યો. એક દિવસ એક ટેકરી ઉપરના નાના ગામના ઝૂંપડાના આંગણામાં મેં એક બારૈયા ભાઈને એનો પગ પકડીને બેઠેલો જોયો. પગ સાથળ સુધી કોવાયો હતો, ચારે બાજુ સોજો ચડી ગયો હતો અને એની વેદના વધતી જતી હતી. મેં જોયું તો એની ઝૂંપડીમાં કોઈ હતું નહીં. અડોશપડોશવાળાં પણ ખેતરોમાં ચાલ્યાં ગયાં હતાં. એની પાસે ખાવાનાં ઠેકાણાં નહોતાં, ત્યાં દવા તો ક્યાંથી કરાવે ?\nમને થયું : આને શી રીતે મદદ કરવી ? થોડી વાર બેસી મેં એની સાથે વાતો કરી. પછી પાંચ માઈલ ચાલીને હું ઠાસરા ગયો. ત્યાંથી ડ્રેસિંગમાં ઉપયોગી થાય એવી થોડી દવાઓ તથા ખાવા માટે લોટ, ગોળ ને તેલ ખરીદતો આવ્યો. સાંજે હું પાછો એના ઝૂંપડે આવ્યો. ગરમ પાણી કરી, એમાં પોટાશ પરમેંગેનેટ નાખી જખમ ધોયો અને ડ્રેસિંગ કરી પાટો બાંધ્યો. ત્યાર પછી રાબડી અને રોટલો બનાવીને અમે બંનેએ ખાધું. બીજે દિવસે મેં એનું ઘર જરા વ્યવસ્થિત કર્યું, આંગણું સ્વચ્છ બનાવ્યું, ફરી ડ્રેસિંગ કર્યું અને ફરી રસોઈ કરીને અમે ખાધું. અડોશીપડોશી અમારે ત્યાં આવીને બેસવા ને વાતો કરવા લાગ્યાં. મારા વિશે એ બધાં ભાતભાતની અટકળો કરવા લાગ્યાં.\nત્રીજે દિવસે સવારે હું ઊઠયો ત્યારે પેલા ભાઈની પીડા લગભગ મટી ગઈ હતી. જખમ ઉપર પાટો કેમ બાંધવો અને કઈ કઈ દવા લગાડવી, એ મેં એને સમજાવી દીધું હતું. એટલે બપોરે જમીને હું આગળ વધ્યો.\nઠાસરા કસબો છોડીને ડાકોર તરફ જતાં મને ખબર પડી કે ત્યાંથી પાંચેક માઈલ દૂર માસરા નામે એક ગામ છે. એની શાખ સારી ન હતી. પણ મને થયું : ચાલો, ત્યાં જ જઈએ. કેટલાક ભાઈઓએ મને ચેતવ્યો : “એ તો ધોળા દહાડે લૂંટે એવું છે; ત્યાં જઈને શું કરશો ?” મેં કહ્યું, “અનુભવ તો લઈએ.”\nએ કાળે થામણા અને માસરા વચ્ચે ગીચ બાવળી હતી. એ બાવળીનું વન જ ચોરી-લૂંટની બીક લગાડે એવું હતું. પણ હું તો હિંમતભેર એકલો માસરા તરફ આગળ ધપ્યે જતો હતો. બપોરના બરાબર એક વાગ્યે હું એ ગામમાં પહોંચ્યો. તરસ બહુ લાગી હતી. કોઈકના ઘરેથી પાણી માગી લેવા વિચાર્યું, પણ ગામમાં લગભગ બધાં ઘર બંધ દેખાયાં. બધાં સીમમાં કામે ગયેલાં. એક જગ્યાએ જોયું તો પાંચ-સાત માણસો માટીનું એક પીંઢેરી મકાન ચણતા હતા. ત્યાં જઈને મેં પૂછયું : “અહીં પીવાનું પાણી મળશે કે ?” દૂર તળાવ હતું એના તરફ આંગળી ચીંધીને એક જુવાને જરા કટાક્ષમાં કહ્યું : “એ રહ્યું પેલું તળાવ !” એ સાંભળીને હું તો ચમકી ગયો. મને થયું, પીવાનું પાણી માગનારને તળાવ ચીંધનારા મનુષ્યો પણ ભારત જેવા આતિથ્ય-મશહૂર દેશમાં પડયા છે ! આપણી સંસ્કૃતિનો પારો કેટલો નીચે ઊતરી ગયો છે, એનું મને અહીં દર્શન થઈ ગયું. ગામડામાં દળદર, ગંદકી અને બીજાં ઘણાં અપલક્ષણો સાંભળ્યાં હતાં અને કેટલાંક નજરે પણ જોયાં હતાં, પણ આ દર્શને તો મારી આંખ ઉઘાડી નાખી. મનમાં નક્કી થઈ ગયું કે મારે આ ગામમાં જ બેસવું જોઈએ.\nથોડી વારે મકાન ચણનારાઓમાંથી એક જણ મારે માટે તળાવના ડહોળા પાણીની ડોલ ભરી આવ્યો. મેં થેલીમાંથી પ્યાલો કાઢી રૂમાલ વતી એ ડહોળું પાણી ગાળીને પીધું અને મારી તરસ છિપાવી. આમ, “એ રહ્યું પેલું તળાવ !” એ વાક્યે, હું જે ગામડું શોધતો હતો એ મને શોધી આપ્યું.\nમાસરા એક હજારની વસ્તીનું એકમાત્ર બારૈયા કોમનું ગામ. ગામમાં નહોતી નિશાળ કે નહોતું કોઈ સંસ્કારકેન્દ્ર. ગામની વચ્ચોવચ એક જ ‘સંસ્કારધામ’ હતું, અને તે દારૂનું પીઠું ! ગામમાં વેપારીઓ આવતા, પણ તે આ ગરીબ માણસો પાસેથી નફો મેળવવા. અમલદારો આવતા તે પણ અંદરઅંદરની લડવાડનો લાભ ઉઠાવવા. વર્ષો સુધી સરકારે કે કોઈ ધર્મ ને સંસ્કારિતાનો ફેલાવો કરનારાઓએ આ ગામ તરફ જોયું નહોતું. પછી દળદર, અજ્ઞાન અને વહેમોમાં સબડતા આ ગામની સંસ્કૃતિનું તળિયું આવી રહે, એમાં શી નવાઈ ? મેં આ ગામમાં જ બેસવાનો નિર્ણય કર્યો.\nગામ-આગેવાનોને ભેગા કરીને મેં આ વાત એમના કાને નાખી. ત્યારે એમણે કહ્યું, “બહુ સારું. માણહથી રૂડું શું ?” પણ થોડી વાર પછી એમણે કર્યો, “શું તમે દુકાન કાઢવાના છો ?” મેં કહ્યું, ના. એમણે કહ્યું, “તો નિશાળ ખોલવાના છો ?” મેં કહ્યું, ના. ત્યારે એમણે કર્યો, “તો શા માટે અહીં રહેવા આવવાના છો ?” મેં કહ્યું, “મહાત્મા ગાંધીએ ગામડામાં જઈને રહેવા અને ગામલોકોની સેવા કરવા કહ્યું છે, એટલે હું અહીં આવ્યો છું. પણ હું રહેવા લાયક છું કે નહીં એની મારે ખાતરી કરવી છે. જો હું લાયક હોઈશ તો વધુ રોકાઈશ, નહીં તો પંદર દિવસમાં અહીંથી ચાલ્યો જઈશ.”\nઆવી વાત કહેનારો આજ સુધી એમને કોઈ મળ્યો ન હતો. એમને થતું હતું કે લાભ વિના કોઈ શા માટે આપણા ગામમાં આવે ? એમના મનમાં એવી પણ શંકા આવી ગઈ કે આ વેશે કોઈ સી. આઈ. ડી.નો માણસ આપણા ગુના પકડવા તો નહીં આવ્યો હોય ? મેં એમને પૂછયું, “અહીં રહેવા માટે કોઈ મકાન ભાડે મળે ખરું ?” એટલે એ લોકો અંદરઅંદર જ વાતો કરવા લાગ્યા : “આપણે ત્યાં એકેય મકાન ક્યાં ખાલી છે ? ઢોર બાંધવાની પણ આપણને મુશ્કેલી નથી પડતી ?” એમની આ વાતોથી મને જવાબ મળી ગયો કે મકાન મળશે નહીં. પણ થોડી વાર પછી એક ભાઈએ કહ્યું, “મારું ઢોર બાંધવાનું એક કોઢારું છે એ હું આપું. પણ ચોમાસામાં મને એ ખાલી કરી આપવું પડે. એ વખતે એમાં ઢોર બાંધવાં પડે છે.” મેં કહ્યું, “બહુ સારું. એનું ભાડું શું લેશો ?” એમણે કહ્યું, “મહિને એક રૂપિયો આપજો.”\nઆમ મેં એ કોઢારું રહેવા માટે ભાડે રાખ્યું. માટી લાવીને મેં એના ખાડા પૂર્યા અને થાપી-લીંપીને એ રહેવા લાયક બનાવ્યું. આગળના ચોકમાં એક ઉકરડો લાંબો થઈને સૂતો હતો એને પાવડા વતી બેઠો કર્યો, એટલે એના તળે દબાયેલો સુંદર ચોક હતો એ બધાની નજરે ઊપસી આવ્યો. રોજ સાંજે હું ત્યાં બેસતો અને ગામલોકો આ નવતર કોણ છે એ જાણવાની આશાએ વાતો કરવા ભેગા થતા. હું મારો ચોક અને શેરી વાળીને ચંદન જેવાં ચોખ્ખાં કરી નાખતો. કોઈ કોઈ વખત હું પડોશીના ખેતરમાં વાઢવા-લણવા પણ જતો. કામ કરતાં કરતાં જે વાતો થતી એમાંથી મને એમનો સાચો પરિચય થયો.\nમેં એક નિયમ કરેલો : નવરા બેસવું નહીં. કાંઈ કામ ન હોય ત્યારે હું મારો રેંટિયો કાંતતો હોઉં. એ જોવામાં લોકોને બહુ રસ પડવા લાગ્યો. કોઈ કોઈ કહેવા લાગ્યા, “અમને રેંટિયો ના શીખવો ?” મેં કહ્યું, “જરૂર શીખવીશ.” ધીમે ધીમે કરતાં મારા ઓરડામાં માય એટલા 14-15 રેંટિયા ચાલુ થઈ ગયા. હું મારું આંગણું ચોખ્ખું રાખતો એ જોઈ આજુબાજુનાં ઘરવાળાં પણ એમનાં આંગણાં ચોખ્ખાં રાખવા લાગ્યાં. પ્રૌઢો રાતે બેસવા આવતા, એમને હું વાર્તા કહેતો અને લખતાં-વાંચતાં શીખવતો. એમાંથી કેટલાકે બીડી છોડી, કેટલાકે દારૂ છોડયો, કેટલાકે હુક્કો અને ચા પણ છોડયાં.\nએક દિવસ એક હરિજનને વીંછી કરડયો. એ રડતો રડતો મારે ત્યાં આવ્યો. મેં થોડી દવાઓ રાખી હતી. મેં એની દવા કરી, વીંછી ઊતર્યો અને એ હસતો હસતો ઘેર ગયો. પણ પ્રૌઢોએ મને પૂછ્યો, “બબલભાઈ, તમે હરિજનને અડયા પછી નાહ્યા કેમ નહીં ?” મેં કહ્યું, “હું તમને અડીને નાહું છું ? તમારા કરતાં એ કાંઈ વધારે ગંદો દેખાતો નહોતો !”\nપણ આટલી વાત થયા પછી બીજે દિવસે અમારા વર્ગની સંખ્યા સત્તાવીસની હતી તે સાતની થઈ ગઈ અને ત્રીજે દિવસે ત્રણની થઈ ગઈ. હું તો જેમ ચલાવતો હતો એમ મારો વર્ગ ચલાવ્યે ગયો.\nએટલામાં એક દિવસ કેટલાક ખ્રિસ્તી મિશનરીઓ ત્યાંના ખ્રિસ્તી ભાઈઓને મળવા આવ્યા. ગામના ચોકમાં જ મારો ને એમનો ભેટો થઈ ગયો. એમણે મારી સાથે હાથ મિલાવ્યા અને રાતે એમના વાસમાં મળનારી સભામાં આવવાનું મને આમંત્રણ આપ્યું. મેં એ સ્વીકાર્યું. લોકોને થયું કે આણે તો ગામમાં બોળાવાડો કરી મૂક્યો !\nરાતે હું હરિજનવાસમાં જવા નીકળ્યો. અંધારી રાત હતી. મારી પાછળ પાંચ- સાત ભાઈઓ લાકડીઓ ને ધારિયાં લઈને ચાલવા લાગ્યા. હું સભામાં ગયો ત્યારે એ બધા વાસની બહાર ટોળે વળીને ઊભા રહ્યા. મેં ત્યાં જઈને ખ્રિસ્તી ભાઈઓને આરોગ્યની દૃષ્ટિએ મુડદાલ માંસ છોડવાનું સમજાવ્યું, અને હું ત્યાંથી પાછો ફર્યો. પેલું ટોળું પણ મારી પાછળ પાછળ ચાલવા લાગ્યું. એક જણ બોલ્યો, “એને ઘર કોણે આપ્યું છે ? એને બાળી મૂકો ને !” બીજાએ કહ્યું, “કાલે સવારે આપણા કૂવે ચડે તો એને કૂવામાં જ હડફી દો !”\nએ લોકોના રોષનો મને ખ્યાલ આવી ગયો. મને થયું, આજે રાતે જરૂર કાંઈક નવાજૂની થશે. મારા મનમાં તો એક પ્રકારનો આનંદ હતો : કદાચ આજે બલિદાન અપાશે તો આ ઉકેલવામાં એ મદદરૂપ જ થશે. રોજ હું મારો ખાટલો ઓસરીમાં ઢાળતો. પણ આજે મેં એ આંગણામાં જ ઢાળ્યો, જેથી કોઈને કાંઈ કરવું હોય તો સહેલું પડે. આ મારી છેલ્લી પ્રાર્થના હશે, એમ સમજી પ્રાર્થના કરી હું ઘસઘસાટ ઊંઘી ગયો. સવારે ઊઠયો ત્યારે જાણ્યું કે કોઈ વિશેષ બનાવ બન્યો નથી. પણ એ લોકોનો રોષ વધે નહીં એ માટે મેં એમની સાથે કોઈ ચર્ચા ન કરી. વરસાદને કારણે મારી શેરીમાં ખાડા પડયા હતા અને ઘાસ ઊગી ગયું હતું. હું ખાડા પૂરી, ઘાસ કાઢીને શેરીને સપાટ અને સ્વચ્છ કરી રહ્યો હતો, ત્યારે ત્યાંથી પસાર થનારાં બોલવા લાગ્યાં : “એ અહીં આયા પછી છોકરાં ભણવા લાગ્યાં, દારૂ-બીડી ઓછાં થયાં, સારો સુધારો થવા લાગ્યો – આ જ શું એનો વાંક છે ?” મેં જોયું કે લોકોના મનમાં મારા વિશે સદ્ભાવ તો છે.\nપણ થોડા દિવસ પછી મેં જ લોકોને કહ્યું કે, “હું હવે અહીંથી જવા માગું છું.” ફળીવાળા કહેવા લાગ્યા, “કેમ ?” મેં કહ્યું, “હું અહીં રહું તો કોઈકનું ઘર બળી જાય; મારે એવું નથી થવા દેવું.” લોકોએ કહ્યું, “તમને આપણી ફળીમાં એક સ્વતંત્ર મકાન બનાવી આપીશું.” મેં કહ્યું, “પણ મારા એ મકાનમાં હરિજનો તો આવશે.” એમણે કહ્યું, “તમારા ઘરમાં જેને આવવું હોય તો છોને આવે !”\nએક જ મહિનામાં એમણે મારે માટે સ્વતંત્ર મકાન તૈયાર કરી આપ્યું, અને હું એમાં રહેવા લાગ્યો. ભણવા આવનારની સંખ્યા પણ દિવસો જતાં વધવા લાગી. પેલા ઘરવાળાએ એના ઘરમાં બે વર્ષ રહ્યો છતાં એક પાઈનું પણ ભાડું લીધું નહીં અને કહ્યું,“તમે તો અમારા માટે તકલીફ ઉઠાવો છો. તમારી પાસેથી ભાડું શાનું લેવાનું હોય ?” એક વિદ્યાર્થીને નાતે હું આ ગામમાં ત્રણ વર્ષ રહ્યો, લોકોનો મિત્રા બનીને, એમનો અદનો સેવક બનીને એમની વચ્ચે રહ્યો. મેં જોયું કે થોડા વખતમાં ગામના ભાઈઓ મારે માટે મહોબ્બત રાખતા થઈ ગયા. એમના કકડા રોટલામાંથી પણ મને એ કકડો ખવડાવવા લાગ્યા. નવી અને જૂની પેઢી વચ્ચે અથડામણો થાય છે એવી અમારે પણ થતી, પણ અમારો પ્રેમનો તાંતણો એવો બંધાયો હતો કે બધી અથડામણો વચ્ચે પણ એ અતૂટ રહેતો હતો.\nકોઈ કહેશે, “ત્રણ વર્ષમાં તમે શું કર્યું ?” હું કહીશ કે એ બધું જાણવું હોય તો ‘મારું ગામડું’ પુસ્તક વાંચો. માસરાના મારા અનુભવો અને ગ્રામજીવનનો મારો અભ્યાસ એમાં છે. છતાં બાહ્યદૃષ્ટિએ કહેવું હોય તો એમ કહી શકાય કે એ ગામમાં હવે થોડાં ઈંટેરી અને નળિયેરી મકાન વધ્યાં છે, ગામલોકોનું દેવું ઓછું થયું છે. ખેતીમાં પણ સુધારો થયો છે; પહેલાં લોકો માત્રા બાવટો-કોદરા ખાતા એને બદલે બાજરી-ડાંગર ખાવા લાગ્યા છે. પહેલાં ગામમાંથી કોઈક ને કોઈક તો જેલમાં હોય જ, હવે કોઈ જેલમાં નથી હોતું. પહેલાં ગામમાં દારૂ અને અફીણના અઠંગ બંધાણી હતા, એ બંને બંધાણ હવે છૂટયાં છે. પહેલાં ગામમાં જ્યાં શાળાનું મકાન નહોતું અને લોકો છોકરાંને ભણાવવા પણ તૈયાર ન હતા, ત્યાં શાળાનું સુંદર મકાન બંધાયું છે અને સાત ધોરણની શાળા છે. આજુબાજુનાં ગામોમાં આ ગામની શાખ પહેલાં કરતાં ઘણી સુધરી છે. પહેલાં ગામમાં બહુ વહેમો હતા. માણસ માંદો પડે ત્યારે માનતાઓ રખાતી, ભાદરવાની ઉજાણી વખતે જાહેરમાં એક પાડાનો ને ત્રણ બકરાનો વધ થતો. એ બધું હવે અટક્યું છે.\nમારે માટે તો આ ગામે એક કૉલેજની ગરજ સારી છે. શાળા-કૉલેજમાં ભણ્યો, લડત અને જેલ દરમ્યાન અનેક લોકોના સહવાસમાંથી ઘણું શીખ્યો, સમાજશાસ્ત્રાનાં અને ગ્રામજીવનનાં પુસ્તકો વાંચીને ઘણું ભણ્યો, પણ માસરા ગામના ભાઈઓ સાથે હું ત્રણ વર્ષ રહ્યો એ દરમિયાન મને જે ભણતર મળ્યું એ સૌથી ચડિયાતું હતું.\n[‘મારી જીવનયાત્રા’ પુસ્તક : 1982]\nPrevious: બેઠા બેઠા તોલ કરે છે – ઉમાશંકર જોશી\nNext: ગઝલ – બરકત વીરાણી, ‘બેફામ’


લગ્ન બાદ પતિ લંડન જતો રહ્યો, અને પત્નીનો ફોન બ્લોક કરી દીધો – NET DAKIYA\nલગ્ન બાદ પતિ લંડન જતો રહ્યો, અને પત્નીનો ફોન બ્લોક કરી દીધો\nસાસરીયાના ત્રાસથી કંટાળી પત્નીએ પતિ સહિતના સાસરીયા સામે ફરિયાદ નોંધાવી\nમણિનગર પોલીસે શારિરીક માનસિક ત્રાસ અને ઠગાઇ મામલે તપાસ શરૂ કરી\nશહેરના મણિનગર વિસ્તારમાં રહેતી યુવતીએ લંડન સિક્યુરીટી ઓફિસર તરીકે ફરજ નિભાવી રહેલા યુવક સાથે લગ્ન કર્યા હતા. લગ્ન બાદ પતિ સ્પાઉચ વિઝા અપાવશે તેમ કહ્યું હતું પરંતુ વિઝા કરાવ્યા નહી. બીજી તરફ સાસરીયાએ ત્રાસ આપવાનો શરૂ કર્યો હતો. જેથી કંટાળી પત્નીએ લંડન રહેતા પતિ સહિતના સાસરીયા સામે મણિનગર પોલીસ મથકમાં શારિરીક માનસિક ત્રાસ અને ઠગાઇની ફરિયાદ નોંધાવતા પોલીસે તપાસ શરૂ કરી છે.\nશહેરના મણિનગર વિસ્તારમાં સ્નેહાને લગ્ન કરવાના હોવાથી ન્યૂઝ પેપરમાં લગ્ન વિષયક જાહેરાતો જોતી હતી. આ દરમિયાન તેનો સંપર્ક મોહિત સાથે થયો હતો. પછી બન્ને પરિવારની સમંતી લગ્ન 25 ઓક્ટોબરના 2018ના રોજ થયા હતા. પતિ લંડન ખાતે સિક્યુરીટી ઓફિસર તરીકે ફરજ બજાવતો હતો. તેથી તે લગ્ન કરવા માટે 45 દિવસની રજા લઇને આવ્યો હતો. પતિની રજા પુરી થતા તે લંડન પરત જતો રહ્યો હતો. પતિ ગયા બાદ પણ સ્નેહા સાસરીમાં ત્રણ મહિના સુધી રહી હતી. આ દરમિયાન સાસરીયાએ નાની નાની વાતે મહેણાં ટોણાં મારવાના શરૂ કરી દીધા હતા. તેથી આ અંગે સ્નેહાએ પતિને જાણ કરતા તેણે જણાવ્યું હતું કે, હું તારા સ્પાઉચ વિઝાની પ્રોસેસ કરાવું છું તેથી તું હાલ પુરતી સાસરીમાં શાંતિથી રહેજે. જેથી સ્નેહા સાસુ સહિતના લોકોનો ત્રાસ સહન કરતી હતી. ત્રાસ વધતા સ્નેહાએ મોહિતને ફોન કર્યો હતો. જેથી મોહિતે પણ તેના પરિવારનો પક્ષ લઇ સ્નેહા સાથે ઝઘડો કર્યો હતો. ત્યારબાદ તેણે ફોન ઉપાડવાના જ બંધ કરી દીધા હતા.\nસાસરીયા કહેતા હતા કે, તારા પરિવારે અમારા સમાજ મુજબ કરિયાવર આપ્યું નથી. જેથી આ મામલે પતિને જાણ કરવા ફોન કર્યો હતો. પરંતુ પતિએ તેનો નંબર બ્લોક લિસ્ટમાં નાંખી દીધો હતો. આ દરમિયાન સ્નેહા બિમાર થઇ ગઇ હતી. ત્યારે બ્લડ ટેસ્ટની જરૂર ઉભી થતા ઘરે યુવક બ્લડ લેવા આવ્યો હતો. ત્યારે સાસુએ કહ્યું હતું કે, તારા માતા-પિતા અમને ખોડી, અપંગ અપાહીઝ ભટાકવી દીધી છે તું લંડનમા ના ચાલે. આવી વાત સાંભળી સ્નેહાએ પોતાના પિતાને જાણ કરી હતી પરંતુ પિતાએ પણ તેને સમજાવી રાખી હતી.\nપરંતુ ત્યારબાદ થોડા સમય પછી પાછો સાસરીયાએ ત્રાસ આપવાનો શરૂ કર્યો હતો અને પતિએ ફોન બ્લોકમાં નાંખી દીધો હતો. જેથી સ્નેહાએ આ મામલે લંડન રહેતા પતિ સહિતના લોકો સામે શારિરીક માનસિક ત્રાસ અને ઠગાઇની ફરિયાદ નોંધાવતા પોલીસે તપાસ શરૂ કરી છે.\nPrevપાછળકચ્છ પહોંચ્યા વડાપ્રધાન, CM રૂપાણીએ કચ્છી ભરતકામવાળી સાલ ભેટમાં આપી\nઆગળચાલો, ટાઇમ મશીનમાં બેસીને જઇએ 1975ની કટોકટીના વર્ષમાં….!! ખામોશ…!Next\nજામનગરમાં કુખ્યાત જયેશ પટેલના વિરોધી ટીના પેઢડિયા પર ફાયરિંગ, અજાણ્યા શખ્સો ગોળી મારીને ફરાર


vadodara-sitting In 2014 PM Modi spent 50 lakhs to win seat\n2014ની લોકસભાની ચૂંટણીમાં મોદીએ વડોદરા બેઠક જીતવા કેટલો ખર્ચો કર્યો હતો, જાણો વિગતે\nMarch 16, 2019 | 8:56 am IST\nલોકસભાની ચૂંટણીમાં ઉમેદવારોને પ્રચાર માટે મહત્તમ રૂ. ૭૦ લાખનો ખર્ચ કરવાની છૂટ છે. જોકે ૨૦૧૪ની ચૂંટણીમાં ગુજરાતમાં ભાજપ, કોંગ્રેસ કે અન્ય પક્ષના એકપણ ઉમેદવારે આ મર્યાદા જેટલો ખર્ચ કર્યો ન હતો. વડોદરાથી લોકસભાની ચૂંટણી લડનાર PM નરેન્દ્ર મોદીએ રૂ.૫૦ લાખ ચૂંટણી ખર્ચ કર્યો હતો.\nભરૂચ બેઠકના ભાજપના ઉમેદવાર મનસુખ વસાવાએ સૌથી વધુ રૂ.૬૭.૩૧ લાખ ખર્ચ્યા હતા. પંચ સમક્ષ અપાતા ખર્ચના હિસાબો અનુસાર રૂ.૫૦ લાખથી વધુ અને ૬૦ લાખથી ઓછો ખર્ચ ભાજપના ૧૧ અને કોંગ્રેસના માત્ર ૩ સભ્યોએ જ કર્યો હતો. એનસીપીના એક સભ્યે રૂ.૫૦ લાખથી વધુનો ખર્ચ કર્યો હતો.\nકોંગ્રેસના બે સભ્યો તો રૂ.૧૦ લાખથી ઓછો ખર્ચ કરી ચૂંટણી લડયા હતા. આ સિવાય અન્ય કેટલાક અપક્ષ ઉમેદવારોએ તો રૂ.૧૫થી ૨૦ હજાર ખર્ચ્યાનું પંચ સમક્ષ જાહેર કર્યું હતું.\nઅત્રે ઉલ્લેખનીય છે કે ચૂંટણી લડવા પાછળ ઉમેદવારો કરોડો રૂપિયાનો ખર્ચ કરતા હોય છે. પરંતુ જે ખર્ચ નજરે પડે અને ઓન રેકોર્ડ કરવો પડે તેમ હોય તે ખર્ચ જ ઉમેદવારો ચૂંટણીપંચ સમક્ષ રજૂ કરતાં હોય છે. જેને કારણે કુલ ખર્ચ ૭૦ લાખની મર્યાદાથી વધતો નથી.\nકોંગ્રેસના આ નેતાઓએ ૫૦ લાખથી વધુ ખર્ચ કર્યો છતાં હારનો સામનો કરવો પડયો\nબેઠક ઉમેદવાર પક્ષ ખર્ચ\nસાબરકાંઠા શંકરસિંહ વાઘેલા કોંગ્રેસ ૬૫,૫૯,૮૪૩\nભરૂચ જયેશભાઈ પટેલ કોંગ્રેસ ૬૦,૨૪,૦૧૮\nપોરબંદર કાંધલ જાડેજા એનસીપી ૫૮,૯૧,૯૭૩\nઆણંદ ભરતસિંહ સોલંકી કોંગ્રેસ ૫૩,૦૦,૬૪૬\nભાજપના આ નેતાઓ ચૂંટણીમાં ૫૦ લાખ ખર્ચીને સાંસદ બન્યા\nવડોદરા નરેન્દ્ર મોદી ભાજપ ૫૦,૦૩,૫૯૮\nભરૂચ મનસુખ વસાવા ભાજપ ૬૭,૩૧,૨૮૦\nકચ્છ વિનોદ ચાવડા ભાજપ ૫૫,૭૧,૬૩૮\nબનાસકાંઠા હરિભાઈ ચૌધરી ભાજપ ૫૧,૨૪,૭૯૮\nપાટણ લીલાધર વાઘેલા ભાજપ ૫૭,૫૨,૩૩૯\nસાબરકાંઠા દીપસિંહ રાઠોડ ભાજપ ૫૪,૧૫,૦૮૮\nરાજકોટ મોહન કુંડારિયા ભાજપ ૫૪,૧૮,૨૫૮\nઅમરેલી નારણ કાછડિયા ભાજપ ૫૨,૧૨,૮૫૨\nભાવનગર ભારતીબહેન શિયાળ ભાજપ ૫૦,૯૬,૬૭૮\nપંચમહાલ પ્રભાતસિંહ ચૌહાણ ભાજપ ૫૪,૬૫,૩૪૧\nહવે ઇમરાન ખાને ટ્રમ્પ સામે કાશ્મીર મુદ્દે ફોનમાં રોદણા રોયા, વાતચીત કરતાં કહ્યું કે…\nPM મોદીએ ભૂતાનમાં એવું કર્યું કે હાજર સૌ લોકો હસી-હસીને બેવડા વળી ગયા, Video આવ્યો સામે


4 more cases reported in the western zone of the city, notasingle case in the last7days in rural areas, 20 more patients with mucormycosis surgery | શહેરના પશ્ચિમ ઝોનમાં વધુ4કેસ નોંધાયા, ગ્રામ્ય વિસ્તારમાં છેલ્લા7દિવસમાં એક પણ કેસ નહીં, મ્યુકોરમાઇકોસિસના વધુ 20 દર્દીની સર્જરી કરાઇ - Divya Bhaskar\n4 More Cases Reported In The Western Zone Of The City, Not A Single Case In The Last7Days In Rural Areas, 20 More Patients With Mucormycosis Surgery\nકોરોના વડોદરા LIVE:શહેરના પશ્ચિમ ઝોનમાં વધુ4કેસ નોંધાયા, ગ્રામ્ય વિસ્તારમાં છેલ્લા7દિવસમાં એક પણ કેસ નહીં, મ્યુકોરમાઇકોસિસના વધુ 20 દર્દીની સર્જરી કરાઇ\nવડોદરા શહેરમાં અત્યાર સુધીમાં 18 પ્લસની કેટેગરી વાળા 6,64,588 લોકોએ વેક્સિન મૂકાવી\nવડોદરા મહાનગરપાલિકાએ જાહેર કરેલા આંકડાઓ પ્રમાણે વડોદરા શહેર અને જિલ્લામાં પોઝિટિવ કેસનો કુલ આંક 71,959 ઉપર પહોંચી ગયો હતો. વડોદરા જિલ્લામાં સત્તાવાર મૃત્યુઆંક 623 ઉપર સ્થિર રહ્યો છે. અત્યાર સુધીમાં કુલ 71,318 લોકો કોરોનાને માત આપી ચૂક્યા છે.\nગોત્રી અને કલાલી વિસ્તારમાં કોરોનાના4કેસ\nવડોદરા શહેરના પશ્ચિમ વિસ્તારમાં બુધવારે4કેસ નોંધાયા છે. શહેરમાં લેવાયેલા 1427 નમૂનાઓમાંથી4લોકો કોરોના સંક્રમિત જણાતા તેઓને સારવાર હેઠળ ખસેડાયા હતા. કુલ પોઝિટિવ કેસનો આંક 71,969 પર પહોંચ્યો છે. હાલ વડોદરા શહેરના વિવિધ હોસ્પિટલમાં 18 દર્દીઓ સારવાર લઈ રહ્યા છે. જે પૈકી ઓક્સિજન પર 1 દર્દીઓને સારવાર આપવામાં આવી રહી છે. બુધવારે શહેરમાંથી4જેટલા દર્દીઓને ડિસ્ચાર્જ આપવામાં આવ્યા છે. જેના પગલે ડિસ્ચાર્જનો આંકડો 71,318 પર પહોંચ્યો છે. બીજી તરફ મ્યુકોરમાઇકોસિસનો એક પણ નવો કેસ નોંધાયો નથી. બુધવારે સયાજી અને ગોત્રી હોસ્પિટલમાં 20 સર્જરી કરવામાં આવી હતી.\nબુધવારે શહેરમાં 10,444 લોકોએ રસી મૂકાવી\nવડોદરા શહેરમાં બુધવારે 18થી 44 વર્ષની વયના 4,189 લોકોએ વેકસીનનો પહેલો ડોઝ મૂકાવ્યો હતો. શહેરમાં અત્યાર સુધી 18 પ્લસની કેટેગરી વાળા 6,64,588 લોકોએ વેક્સિન મૂકાવી છે. બીજી તરફ શહેરમાં 10 હેલ્થકેર વર્કરોએ રસીનો પહેલો ડોઝ અને 28 લોકોએ બીજો ડોઝ મૂકાવ્યો છે. જ્યારે 250 ફ્રન્ટલાઈન વર્કરોએ રસીનો પહેલો અને 243 લોકોએ બીજો ડોઝ મૂકાવ્યો છે. બુધવારે 60 કરતા વધુની ઉંમર વાળાએ 158 લોકોએ પહેલો ડોઝ અને 683 લોકોએ બીજો ડોઝ મૂકાવ્યો હતો. જ્યારે 45થી વધુ અને 60 વર્ષના 1359 લોકોએ પહેલો ડોઝ અને 1032 લોકોએ રસીનો બીજો રોઝ મૂકાવ્યો હતો. બુધવારે શહેરમાં કુલ 10,444 લોકોએ રસી મૂકાવી હતી.\nવડોદરા શહેર જિલ્લામાં અત્યાર સુધીમાં કોરોનાના 71,955 પોઝિટિવ કેસ નોંધાયા છે. જે પૈકી પૂર્વ ઝોનમાં 9665 પશ્ચિમ ઝોનમાં 11,948, ઉત્તર ઝોનમાં 11,775, દક્ષિણ ઝોનમાં 11,779, વડોદરા ગ્રામ્યમાં 26,756 અને 36 કેસ બહારના શહેર અને રાજ્યોના નોંધાયા છે.\nમચ્છરજન્ય-પાણીજન્ય રોગચાળાએ શહેરને ભરડામાં લીધું\nવડોદરા શહેરમાં મચ્છરનો ઉપદ્રવ વધતા લોકો ત્રાહિમામ પોકારી ઉઠ્યા છે. શહેરમાં મચ્છરજન્ય અને પાણીજન્ય રોગચાળાએ શહેરને ભરડામાં લીધું છે. શહેરમાં બુધવારે ડેન્ગ્યુના 24 કેસ પોઝિટિવ આવ્યા હતા. જ્યારે ચિકનગુનિયાના7નમૂના પોઝિટિવ આવતા આરોગ્ય વિભાગમાં દોડધામ મચી છે. બીજી તરફ કમળો અને ટાઈફોડના કેસ પણ ઝડપથી વધતા આરોગ્ય વિભાગની ચિંતા વધી છે. આ ઉપરાંત ઝાડ-ઉલ્ટીના 142 કેસ નોંધાયા હતા.\nSSGમાં ઓપીડીમાં એક દિવસમાં 480 દર્દી નોંધાયા\nદંતેશ્વર-૨, ગોરવા-5, બાપોદ, મકરપુરા, માંજલપુર-2, રામદેવનગર-2, સુદામાપુરી, છાણી-4, તાંદલજા, સમા, સંવાદ, ગોત્રી.\nમકરપુરા, તાંદલજા, છાણી-2, અટલાદરા, શિયાબાગ, સમા.\nઅટલાદરા, માંજલપુર, યાકુતપુરા.


આ વિષય પર બાઇબલની કલમો: វ័យចំណាស់ -> જીવન\nវីរុស / ជំងឺ\n૧ તીમોથી ៥:៨\nપૂર્વકાળના દિવસો સંભાર, ઘણી પેઢીઓનાં વર્ષોનો વિચાર કર. તારા પિતાને પૂછ, એટલે તે તને કહી બતાવશે; તારા વડીલોને [પૂછ], એટલે તેઓ તને કહેશે\nઅને મૂસા મરણ પામ્યો ત્યારે તે એક સો ને વીસ વર્ષનો હતો. તેની આંખ ઝાંખી પડી નહોતી, ને તેના અંગનું કૌવત ઘટ્યું નહોતું.\nઆગલો સમય આ [સમય] કરતાં સારો હતો તેનું કારણ શું છે, એવું તું ન પૂછ; કેમ કે આ વિષે પૂછવું ડહાપણ ભરેલું નથી.\nતારા પિતાનું તથા તારી માતાનું તું સન્માન રાખ કે, તારા ઈશ્વર યહોવા જે દેશ તને આપે છે તેમાં તારું આયુષ્ય દીર્ધ થાય.\nઅને યહોવાએ કહ્યું, “મારો આત્મા માણસની સાથે સદા વાદ નહિ કરશે, કેમ કે તે માંસનું છે; તો પણ તેઓના દિવસો એક સો વીસ વર્ષ થશે.”\nત્યારે પછી ઇબ્રાહિમે પ્રાણ મૂક્યો, અને વૃદ્ધ તથા પાકટ વયનો થઈને તે બહુ ઘડપણમાં મરણ પામ્યો; અને તે પોતાના પૂર્વજોની સાથે મળી ગયો.\nનબળાને તે બળ આપે છે; અને કમજોરને તે પુષ્કળ જોર આપે છે.\nતમારા ઘડપણ સુધી હું તે જ છું, પળિયાં આવતાં સુધી હું [તમને] ઉપાડી લઈશ; મેં ઉત્પન્ન કર્યું છે ને હું [તમને] ઊંચકી રાખીશ; હા, હું [તમને] ઉપાડી લઈશ, ને [તમને] બચાવીશ.\nજેમ પાકેલા ધાન્યનો પૂળો તેની મોસમે ઘેર લવાય છે, તેમ તું પાકી ઉંમરે કબરમાં જશે.\n વૃદ્ધ પુરુષોમાં ડહાપણ હોય છે, અને પાકી વયમાં સમજણ હોય છે. તેનામાં જ્ઞાન તથા બળ હોય છે; તેને અક્કલ તથા સમજણ પણ હોય છે. તે જેને તોડી પાડે છે, તેને કોઈ ફરી ઊભું કરી શકતું નથી. તે માણસને કેદ કરે છે, ને કોઈ તેને છોડાવી શકતું નથી. તે વરસાદને અટકાવી રાખે છે, એટલે [જમીન] સુકાઈ જાય છે; વળી તે તેને છોડી દે છે, ત્યારે તે ભૂમિને ઊથલપાથલ કરે છે. તેની પાસે સામર્થ્ય તથા ખરું ડહાપણ છે; ઠગનાર તથા ઠગાનાર બન્ને તેમના છે. તે રાજમંત્રીઓ [ની બુદ્ધિ] લૂંટી લે છે, અને ન્યાયાધીશોને મૂર્ખો બનાવે છે. રાજાઓનાં બંધન તે તોડી નાખે છે, અને તેઓની કમરે સાંકળ બાંધે છે. તે યાજકોને લૂંટાવીને તેમને લઈ જાય છે, અને બળવાનોનો પરાજય કરે છે. વક્તાઓની વાચા લઈ લે છે, અને વડીલોની બુદ્ધિ હરી લે છે.\nમેં કહ્યું કે, દીર્ઘ આયુષ્યવાળા માણસોએ બોલવું જોઈએ, અને વૃદ્ધ પુરુષોએ જ્ઞાન શીખવવું જોઈએ.\nત્યાર પછી એવું થશે કે, હું સર્વ મનુષ્યો પર મારો આત્મા રેડી દઈશ; અને તમારા દીકરા તથા તમારી દીકરીઓ પ્રબોધ કરશે, તમારા વૃદ્ધોને સ્વપ્નો આવશે, તમારા જુવાનોને સંદર્શનો થશે\nતું પળિયાંવાળા માથાની સમક્ષ ઊભો થા, ને વૃદ્ધ માણસના મોંને માન આપ, ને તારા ઈશ્વરનો ડર રાખ; હું યહોવા છું.\nવૃદ્ધાવસ્થાને સમયે મને તજી ન દો; મારી શક્તિ ખૂટે ત્યારે મારો ત્યાગ ન કરો.\nહે ઈશ્વર, હું ઘરડો અને પળિયાંવાળો થાઉં ત્યારે પણ તમે મને મૂકી દેતા નહિ! હું આવતી પેઢીને તમારું બળ જણાવું, અને સર્વ આવનારાઓને તમારું પરાક્રમ પ્રગટ કરું, ત્યાં સુધી મારો ત્યાગ ન કરશો.\nમારું શરીર તથા હ્રદય ક્ષય પામે છે; તોપણ સર્વકાળ ઈશ્વર મારા હ્રદયનો ગઢ તથા મારો વારસો છે.\n અમારી વયના દિવસો સિત્તેર વર્ષ જેટલા છે, અથવા બળના કારણથી તેઓ એંસી વર્ષ થાય, તોપણ તેઓનો ગર્વ શ્રમ તથા દુ:ખમાત્ર છે; કેમ કે તે વહેલી થઈ રહે છે, અને અમે ઊડી જઈએ છીએ. તમારા કોપના બળને, તથા તમારો રોષ [ધ્યાનમાં લઈને] તે પ્રમાણે તમારી બીક રાખવી તે કોણ જાણે છે? તમે અમને અમારા દિવસો એવી રીતે ગણવાને શીખવો કે અમને જ્ઞાનવાળું હ્રદય પ્રાપ્ત થાય.\nલાંબા આયુષ્યથી હું તેને તૃપ્ત કરીશ, અને તેને મારું તારણ દેખાડીશ.\nછોકરાંનાં છોકરાં વૃદ્ધ પુરુષનો મુગટ છે; અને છોકરાંનો મહિમા તેઓના પિતાઓ છે.\nજુવાનોનો મહિમા તેઓનું બળ છે; અને વૃદ્ધ પુરુષોની શોભા માથાનાં પળિયાં છે.\nતારા પોતાના પિતાનું [કહેવું] સાંભળ, અને તારી મા વૃદ્ધ થાય ત્યારે તેને તુચ્છ ન ગણ.\nઅનુકૂળ ભૂમિમાં રોપેલા લીલા વૃક્ષની જેમ મોટા સામર્થ્યમાં મેં દુષ્ટને ફેલાતો જોયો.\nઆયુષ્ય, ધન તથા માનથી પરિપૂર્ણ થઈને તે ઘણી વૃદ્ધાવસ્થામાં મરણ પામ્યો. અને તેને સ્થાને તેના પુત્ર સુલેમાને રાજ કર્યુ.\n૩ કિંગ્સ ૩:૧૪\nઅને તારો પિતા દાઉદ ચાલ્યો, તેમ તું મારા વિધિઓ તથા મારી આજ્ઞાઓ પાળીને મારા માર્ગોમાં ચાલશે, તો હું તારું આવરદા વધારીશ.”\nતે ઉત્તમ વસ્તુથી તારા મુખને તૃપ્ત કરે છે; જેથી ગરુડની જેમ તારી જુવાની તાજી કરાય છે.\nવળી વૃદ્ધ સ્‍ત્રીઓને કહેવું કે, તમારે ધર્માનુસાર આચરણ કરનારી, કૂથલી કરનારી નહિ, ઘણો દ્રાક્ષારસ પીનારી નહિ, [પણ] સારી શિખામણ આપનારી થવું જોઈએ.\n વૃદ્ધને ઠપકો ન આપ, પણ જેમ પિતાને તેમ તેને સમજાવ. જેમ ભાઈઓને તેમ જુવાનોને; જેમ માતાઓને તેમ વૃદ્ધ સ્‍ત્રીઓને; જેમ બહેનોને તેમ જુવાન સ્‍ત્રીઓને પૂર્ણ પવિત્રતાથી સમજાવ.\n મારું મુખ તમારા સ્તવનથી ભરપૂર થશે, અને આખો દિવસ તમારા ગૌરવની વાતોથી ભરપૂર થશે. વૃદ્ધાવસ્થાને સમયે મને તજી ન દો; મારી શક્તિ ખૂટે ત્યારે મારો ત્યાગ ન કરો.\n પણ આપણી નાગરિકતા આકાશમાં છે, ત્યાંથી પણ આપણે તારનારની, એટલે પ્રભુ ઈસુ ખ્રિસ્તની, રાહ જોઈએ છીએ. તે, જે સામર્થ્યથી સર્વને પોતાને આધીન કરી શકે છે, તે પ્રમાણે આપણી અધમાવસ્થામાંના શરીરનું એવું રૂપાંતર કરશે કે તે તેમના મહિમાવાન શરીરના જેવું થાય.\n હે યાકૂબનાં સંતાનો તથા ઇઝરાયલનાં સંતાનોના અવશેષ, તમે સર્વ મારું સાંભળો, ગર્ભવાસથી માંડીને મેં તમને ઉપાડી લીધા છે, વળી ગર્ભસ્થાનથી માંડીને [મેં તમને] ઊંચકીને ફેરવ્યા છે; તમારા ઘડપણ સુધી હું તે જ છું, પળિયાં આવતાં સુધી હું [તમને] ઉપાડી લઈશ; મેં ઉત્પન્ન કર્યું છે ને હું [તમને] ઊંચકી રાખીશ; હા, હું [તમને] ઉપાડી લઈશ, ને [તમને] બચાવીશ.\n ન્યાયી માણસ તાડની જેમ વધશે; તે લબાનોનના દેવદારની જેમ વધશે. જેઓને યહોવાના મંદિરમાં રોપવામાં આવેલા છે, તેઓ આપણા ઈશ્વરના આંગણામાં ખીલી રહેશે. તેઓ ઘડપણમાં પણ ફળદાયક થશે તેઓ રસે ભરેલા તથા લીલા રહેશે; જેથી યહોવા યથાર્થી માલૂમ પડે; તે મારા ખડક છે, અને તેમનામાં કંઈ અન્યાય નથી.\n વળી તારી યુવાવસ્થાના દિવસોમાં તારા સરજનહારનું સ્મરણ કર; માઠા દિવસો આવ્યા પહેલાં, વળી જે વર્ષો વિષે તું એમ કહેશે, “તેમાં મને કંઈ સુખ નથી” તે નજીક આવ્યા પહેલાં, [તેનું સ્મરણ કર]; [કેમ કે પછી] સૂર્ય તથા પ્રકાશ, ચંદ્ર તથા તારા અંધકારમાં જતા રહેશે, અને વરસાદ પછી વાદળાં પાછાં આવશે: તે દિવસે તો ઘરના કારભારીઓ ધ્રૂજશે, અને બળવાન માણસો વાંકા વળી જશે, અને દળનારી સ્ત્રીઓ થોડી હોવાથી તેમની ખોટ પડશે, અને બારીઓમાંથી બહાર જોનારની દષ્ટિ ઝાંખી થઈ જશે. વળી રસ્તામાંનાં બારણા બંધ કરી દેવામાં આવશે; ત્યારે દળવાનો અવાજ ધીમો થશે, અને [માણસ] પક્ષીના અવાજથી જાગી ઊઠશે, ને સર્વ ગાનારીઓનું માન ઉતારાશે. હા, તેઓ [ઊંચાણથી] બીશે, ને તેમને રસ્તે ચાલતાં ભય [લાગશે]; અને બદામના ઝાડને ફૂલો ખીલશે, ને તીડ બોજારૂપ થઈ પડશે, અને રુચિ નાશ પામશે; કેમ કે માણસ પોતાના દીર્ઘકાળી ઘરે જાય છે, અને વિલાપ કરનારાઓ મહોલ્લાઓમાં ફરે છે. [તે દિવસે] રૂપરી દોરી તૂટી જશે અને સોનેરી પ્યાલો ભાંગી જશે, અને ગાગર ઝરા આગળ ફૂટી જશે, અને ચાકળો ટાંકી આગળ ભાંગી જશે. અને જેવી અગાઉ ધૂળ હતી તેવી જ પાછી ધૂળ થઈ જશે, અને ઈશ્વરે જે આત્મા આપ્યો તે તેની પાસે પાછો જશે.


ક્યારેક કોમેડી ના કિંગ તરીકે ઓળખાતા કપિલ શર્મા ની હાલત થઈ છે આજે કંઈક આવી | gujarati jokes\nક્યારેક કોમેડી ના કિંગ તરીકે ઓળખાતા કપિલ શર્મા ની હાલત થઈ છે આજે કંઈક આવી\nકપિલ શર્માની એક સમયે કોમેડી નું કિંગ માનવામાં આવતો હતો. કેમકે, કોમેડી ની દુનિયાની અંદર તેણે એવડી ઝળહળતી સફળતા મેળવી હતી કે દરેક લોકો તેને કોમેડી કિંગ તરીકે બોલાવતા હતા. પોતાની અદ્ભુત કોમેડી ના કારણે તેને અનેક ટ્રોફી તો પોતાના નામે કરી જતી પરંતુ પોતાના નામનો એક શો પણ શરૂ કર્યો હતો અને જે સમગ્ર ભારતની અંદર ઘણો બધો મશહૂર થયો હતો.\nકપિલ શર્મા દ્વારા શરૂ કરવામાં આવેલા આ શોનું નામ હતું કોમેડી નાઇટ્સ વિથ કપિલ શર્મા અને આ સો ની અંદર ફિલ્મ ઇનડસ્તરી ના બધા સિતારાઓ પોતાની આવનારી પિક્ચરના પ્રમોશન માટે આવતા હતા. અને જે કોઈપણ સિતારા કોમેડી નાઇટ્સ વિથ કપિલ શર્મા પોતાના પિક્ચર નું પ્રમોશન કરવા આવતા હતા તેની પિક્ચરો પણ ખૂબ સારી એવી હિટ જતી હતી.\nપરંતુ કહેવાય છે ને કે અચાનક થી મળેલી નામના કોઈપણ વ્યક્તિ આસાનીથી પચાવી શકતો નથી અને એવી જ વસ્તુ થઇ છે કપિલ શર્મા સાથે. હાલમાં જ રક્ષાબંધનના મોકા ઉપર કપિલ શર્માની અમુક તસવીરો સોશિયલ મીડિયા ઉપર વાઈરલ થઈ હતી જ્યાં કપિલ શર્મા પોતાની બહેનના હાથે રાખડી બંધાવી રહ્યો હતો.\nપરંતુ કપિલ શર્માની આ તસવીરો પરથી હેરાન એની વાત એ હતી કે તેની આ તસવીરો પરથી કોઇ પણ વ્યક્તિ તેને ઓળખી પણ શકે તેમ નથી. કેમ કે, હાલમાં કપિલ એકદમ બેડોળ અને ડીપ્રેસ નજરે આવે છે, અને કપિલ શર્માની આ તસવીરો જોઈને તેના ફેન પણ ઘણા નારાજ થયા હતા, અને તેણે કપિલ શર્માને પોતાના શરીરની જાળવણી માટે અને ડિપ્રેશનથી દૂર રહેવા માટેની સલાહ પણ આપી હતી\nતમને બતાવી દઈએ કે કપિલ શર્માના સિતારાઓ મુશ્કેલીમાં ત્યારે આવ્યા હતા કે જાણે સૌથી પહેલી વખત સુનીલ ગ્રોવર સાથે તેની કહી સુની થઈ હતી. કપિલ શર્માએ પોતાના હાથો ની અંદર પોતાને સર્વસ્વ માનીને પોતાના સોની અંદર કામ કરતાં બીજા કલાકારો સાથે પણ ઘણી જાતની મજાકો કરી હતી અને તેની સાથે અભદ્ર ભાષામાં ઘણા બધા વ્યવહાર કર્યા હતા.\nઆથી જ તેના સાથી કલાકારો તેનાથી રોષે ભરાઇને તેનો આ શો છોડી ને જતા રહ્યા હતા અને ધીમે ધીમે તેના સોની પડતી આવી અને લોકો તેના આ શોને જોવાનું પસંદ કરવા માંથી છૂટતા ગયા. એક સમય એવો આવી ગયો કે કપિલ શર્માના શો ને કોઈપણ વ્યક્તિ જોવાનું પસંદ ન કરતા હતા, અને હાલમાં પણ કપિલ શર્માની હાલત કંઈક આવી જ છે.


"હું પારકી કે પોતાની" ભાગ-3, એક પરણિત સ્ત્રીની વેદનાઓને વાચા આપતી કહાની, આ વાર્તા ઘણી સ્ત્રીઓના જીવનમાં હકીકત સમાન છે\nPosted on 6:49 pm January 22, 2021 6:50 pm January 22, 2021 Author Niraj PatelComments Off on “હું પારકી કે પોતાની” ભાગ-3, એક પરણિત સ્ત્રીની વેદનાઓને વાચા આપતી કહાની, આ વાર્તા ઘણી સ્ત્રીઓના જીવનમાં હકીકત સમાન છે\nજો આ વાર્તાનો પહેલો અને બીજો ભાગ આપ વાંચવાનું ચુકી ગયા હોય તો ભાગ-1 અને ભાગ-2 ઉપર ક્લિક કરો.\nઘણા દિવસો બાદ જાણે રોહિણી જેલમાંથી છૂટીને પોતાના ઘરે પરત ફરી હોય તેમ લાગી રહ્યું હતું. રોહિણીના ઘરે પણ તેના આવવાથી બધા જ ખુબ જ ખુશ થઇ ગયા, રોહિણીએ બધાને વારા-ફરથી મળી અને ઘણા સમય બાદ મળવાના કારણે તેની આંખોમાંથી આંસુઓ પણ છલકાઈ ઉઠ્યા હતા.મૈત્રીને તો હવે સાચવવાની જવાબદારી રહી જ નહીં, બધા વારાફરથી મૈત્રીને લઇ રમાડવા લાગ્યા. ખુશી ખુશી રોહિણી ઘરમાં પ્રવેશી, ઘરમાં પણ બધું જ જાણે બદલાયેલું બદલાયેલું લાગ્યા કરતું, તેના પપ્પાએ થોડા સમય પહેલા જ આખા ઘરનું સમારકામ કરાવ્યું હતું. બેઠક રૂમમાં બેસવાની સાથે જ તેના પપ્પાએ કહ્યું, “તુષારનો થોડીવાર પહેલા જ ફોન આવ્યો, તારા આવવાનું એમને જણાવ્યું. કહેતા હતા કે 3-4 દિવસ મેં રહેવા માટે મોકલી છે. રવિવારે હું આવીશ લેવા માટે ”\nરોહિણીના ચહેરા ઉપર થોડીવાર પહેલા રમી રહેલી ખુશી જાણે તરત જ અદૃશ્ય થઇ ગઈ. તે નક્કી કરીને આવી હતી કે ઓછામાં ઓછું પંદર દિવસ સુધી તો તે પપ્પાના ઘરે રોકાશે જ, પરંતુ તેના પહોંચતા પહેલા જ તુષારે બધું જ આયોજન કરી લીધું. હવે શું કરવું તેને કઈ સમજાઈ રહ્યું નહોતું. રોહિણીને તો એવી ઈચ્છા થતી હતી કે તે હવે ક્યારેય પાછી ના જાય પરંતુ પોતાની તકલીફ વિશે તેના પરિવારને સમજાવવા ખુબ જ મુશ્કેલ હતા. સાથે મૈત્રીના ભવિષ્યને લઈને પણ પોતાના જીવનની કુરબાની આપવી પડે તેમ હતું. પહેલો દિવસ તો પરિવાર સાથે એમ જ વીતી ગયો, મૈત્રીને તો ઘરના બીજા સભ્યો જ આખો દિવસ રમાડ્યા કરતા હતા. તેના પપ્પા અને મમ્મી પણ તેની પાસે ઘણીવાર સુધી બેસી રહેતા. તુષાર વિશે તેમને જણાવવાની ખુબ જ હિમ્મત કરી છતાં પણ તે જણાવી ના શકી. ઘરની અંદર તેનો રૂમ તેના પપ્પાએ અલગ જ રાખ્યો હતો. ઘરના સમારકામ દરમિયાન પણ પણ તેને સુંદર રીતે સજાવ્યો હતો. મૈત્રી રાત્રે તેના દાદા-દાદી સાથે જ સુઈ ગઈ. રોહિણી રાત્રે પોતાના રૂમમાં આવી અને બારીએ બેસી તે પોતાના જીવનનો વિચાર કરવા લાગી.\nઆજે રોહિણી પાસે જાણે કોઈ જવાબદારી નહોતી, મૈત્રી પણ આજે તેની પાસે નહોતી, જેના કારણે આજે તે એકદમ નિશ્ચિન્ત લાગી રહી હતી. કેટલાય વર્ષોથી આવા એક દિવસની તલાશમાં હતી. તેને એમ પણ વિચાર્યું હતું કે આવો કોઈ દિવસ મળશે ત્યારે શાંતિથી સુઈ જઈશ, બહુ જ બધો આરામ કરીશ. પરંતુ એ શક્ય ક્યાં હતું ? આજે તેની આંખોમાં ઊંઘના બદલે આંસુઓ હતા. દિમાગની અંદર ઘોડા દોડતા હોય તેમ વિચારો દોડી રહ્યા હતા. કઈ સમજાઈ રહ્યું નહોતું કે શું કરવું ? માત્ર ત્રણ દિવસ જ તેની પાસે બચ્યા હતા. આ ત્રણ દિવસ બાદ તો ફરી જાણે તે જેલમાં કેદ થઇ જવાની હતી. તેને આ જેલમાંથી છૂટવું હતું, પરંતુ કઈ રીતે ? કઈ જ સમજાઈ રહ્યું નહોતું.\nમોડા સુધી બારીએ બેસીને જ તે બહાર નીરખતી રહી. અચાનક તેને યાદ આવી તેની જૂની ડાયરી. તરત જ ઊભી થઇ અને પોતાની રૂમમાં મુકેલા કબાટમાંથી તે ડાયરીને બહાર કાઢી લઇ આવી અને વાંચવા લાગી. આમ તો આ ડાયરીને રોહિણીએ ઘણીવાર વાંચી હતી, પરંતુ અત્યારે તેને આ ડાયરીના શબ્દો એકદમ નવા લાગી રહ્યા હતા. કોલેજના દિવસોમાં વિશ્વાસે જ તેને આ ડાયરી લખવાનો આઈડિયા આપ્યો હતો. શરૂઆતમાં તો તેને આ ડાયરી લખવાનો વિશ્વાસનો વિચાર પસંદ ના આવ્યો, પરંતુ જેમ જેમ તે પોતાની દિનચર્યા વિશે લખતી ગઈ તેમ તેમ તેને પણ લખવામાં અને પોતાનું જ લખેલું વાંચવામાં રસ પડવા લાગ્યો.\nઆજે એજ ડાયરી તેના માટે ખુબ જ મહત્વની બની ગઈ હતી. ડાયરીના પાનાં ફેરવતા એક સુક્કું ગુલાબ નીચે પડ્યું, ગુલાબને જમીન ઉપરથી ઉઠવતી વખતે જ તેની સામે એક યાદ પણ ઉભી થઇ ગઈ. વેલન્ટનાઇન ડેનો દિવસ હતો. રોહિણીની બહેનપણીઓએ તો તેને પહેલા જ કહ્યું હતું કે વિશ્વાસ તને આજે પ્રપોઝ કરવાનો છે. રોહિણીને પણ તેના પ્રત્યે પ્રેમ હતો, પરંતુ તે ઇચ્છતી હતી કે પ્રેમ માટેનો પ્રપોઝ વિશ્વાસ જ કરે. વિશ્વાસ પણ ખુબ જ ડરપોક. તેને પણ ખબર હતી કે તેને પ્રસ્તાવનો રોહિણી ક્યારેય અસ્વીકાર નહીં કરે પરંતુ પૂછવામાં જ તેને ડર લાગતો હતો.\nતેના મિત્રોના સમજાવ્યા બાદ તે પ્રપોઝ કરવા માટે તૈયાર થયો. રોહિણીની સામે આવી અને ચુપચાપ કઈ બોલ્યા વગર જ ઉભો રહી ગયો. રોહિણીને તો પહેલાથી જ સમજાઈ ગયું હતું કે વિશ્વાસ આજના દિવસે પોતાના દિલની વાત કહેવા માટે જ તેની પાસે આવ્યો છે. પરંતુ તે પણ જોવા માંગતી હતી કે વિશ્વાસ કેવી રીતે પ્રપોઝ કરે છે.\nલગભગ 10 મિનિટ સુધી રોહિણીની સામે ઉભા રહીને વિશ્વાસે બીજી બીજી જ વાતો કરી, પરંતુ પોતાના શર્ટની અંદર છુપાવેલું એ ગુલાબ તેને બહાર ના કાઢ્યું. રોહિણીએ નાટક કરતા કહ્યું, “સારું તો હું હવે ઘરે જાઉં?” અને ત્યાંથી થોડે આગળ ચાલવા લાગી, વિશ્વાસ પણ તેની પાછળ પાછળ આવ્યો અને કહ્યું “થોડીવાર ઉભી રહે ને?” રોહિણીએ પણ કોઈ સવાલ કર્યા વગર થોડીવાર ઉભા રહેવાનું જ નક્કી કર્યું, આવું જ અડધા કલાક સુધી ચાલતું રહ્યું, થોડે દૂર ઉભેલા વિશ્વાસના મિત્રો અને બીજી તરફ ઉભેલી રોહિણીની બહેનપણીઓ બંનેના નાટકો જોઈને હસી રહી હતી.\nરોહિણીએ પણ સમજી લીધું કે વિશ્વાસ કઈ બોલવાનો નથી એટલે સામેથી જ તેને મજાક કરતા કહ્યું, “આ શર્ટની અંદર ગુલાબ છુપાવ્યું છે, તે કોઈએ આપ્યું છે કે કોઈને આપવાનું છે ?” વિશ્વાસ એકદમ નીચું જોઈ ગયો અને નીચું જોતા જોતા જ બોલ્યો, “આ હું તારા માટે લાવ્યો છું”. “તો મારા માટે લાવ્યો છે તો મને આપવાનું છે કે બસ શર્ટમાં જ ફસાવી રાખવાનું છે ?” આટલું બોલતા જ રોહિણી હસવા લાગી.\nવિશ્વાસે ફટાફટ પોતાના શર્ટમાંથી ગુલાબ કાઢીને રોહિણીના હાથમાં મૂક્યું. રોહિણીએ કહ્યું, “બસ ખાલી ગુલાબ જ આપવાનું છે, સાથે કઈ કહેવાનું નથી ?” વિશ્વાસના હોઠ કઈ બોલવા માંગતા હતા, પરંતુ જાણે દિલમાં રહેલા શબ્દો હોઠ ઉપર આવતા ના હોય તેમ લાગી રહ્યું હતું. છતાં પણ ઘડીક નીચું અને ઘડીક રોહિણીની સામે જોતા જોતા “I LOVE YOU” બોલી ત્યાંથી ચાલ્યો ગયો.\nરોહિણી તેને રોકે એ પહેલા તો તે પોતાના મિત્રો પાસે ચાલ્યો ગયો. તેની બહેનપણીઓ પણ તેની પાસે આવી, અને કહ્યું, “યાર, તારો વિશ્વાસ તો બહુ શરમાળ છે.” થોડીવાર વિશ્વાસ પોતાના મિત્રો સાથે બેઠો અને રોહિણી પોતાની બહેનપણીઓ સાથે. ધીમે ધીમે બધા ઘરે જવા લાગ્યા ત્યારે રોહિણી ઉભી થઇ અને વિશ્વાસ પાસે ગઈ. વિશ્વાસના બે-ત્રણ મિત્રોએ રોહિણીને આવતા જોઈને વિશ્વાસને એકલો મુક્યો. વિશ્વાસ મેદાનમાં બેઠો હતો. તેની પાસે જઈને જ રોહિણી બેસી ગઈ અને કહ્યું, “તે તો મને પ્રપોઝ કર્યો, પરંતુ મારો જવાબ તો તે સાંભળ્યો નહીં.”\nવિશ્વાસ પણ ધીમે ધીમે બોલ્યો, “મને તારો જવાબ ખબર જ છે, બસ પણ હું બોલી નહોતો શકતો તારી સામે.” રોહિણીએ કહ્યું, “જો મેં ના પાડી હોત તો?” વિશ્વાસે જવાબ આપતા કહ્યું, “મને મારા પ્રેમ ઉપર પૂરો વિશ્વાસ હતો. એટલે જ આજે હિંમત કરી અને પ્રપોઝ કર્યું. જાણું છું કે તું પણ મને પ્રેમ કરે છે. પરંતુ હું મારા પ્રેમને અભિવ્યક્ત નહોતો કરી શકતો.”\nએ દિવસે મોડા સુધી બંને સાથે રહ્યા. કોલેજની બાહર નીકળીને પણ બંને એક બગીચામાં જઈને સાથે બેઠા. વિશ્વાસે આપેલો ગુલાબ રોહિણીએ પોતાની બેગમાં એક ચોપડાની અંદર સાચવીને મૂકી દીધો. રાત્રે જયારે છુટા પડવાનું થયું ત્યારે રોહિણી જાણતી જ હતી કે વિશ્વાસ ખુબ જ શરમાળ છે, માટે તેને જ વિશ્વાસનો હાથ પકડી અને પોતાના તરફ ખેંચી લીધો અને તેના હોઠ ઉપર પોતાના હોઠ ટેકવી દીધા.\nઆ ઘટના આંખો સામે ખડી થવાની સાથે જ રોહિણીના ચહેરા ઉપર એક ખુશી ફરી વળી. ડાયરીમાં ગુલાબ પાછું મૂકી, ડાયરીને બંધ કરી પોતાની છાતીએ લાગવી લીધી. ઘણીવાર સુધી તે આમ જ બેસી રહી. ઘડિયાળમાં જોયું તો રાત્રીનો 1 વાગ્યો હતો. સૂવું હતું પરંતુ આંખોમાં ઊંઘ નહોતી. બારીએથી ઉભી થઇ અને તે પોતાના પલંગમાં ખુલ્લી આંખે વિશ્વાસને યાદ કરી રહી હતી.\n(શું રોહિણી ત્રણ દિવસ પછી પોતાના સાસરે પાછી ચાલી જશે ? શું વિશ્વાસ સાથે તેની ફરીવાર મુલાકાત થશે ? શું વિશ્વાસ હજુ પણ તેને પ્રેમ કરતો હશે કે પછી પોતાના જીવનમાં આગળ વધી ગયો હશે ? કેવું હશે રોહિણીનું આગળનું જીવન, જાણવા માટે વાંચતા રહો “હું પારકી કે પોતાની ?”નો ભાગ- 4. જો આ વાર્તાનો પહેલો અને બીજો ભાગ આપ વાંચવાનું ચુકી ગયા હોય તો ભાગ-1 અને ભાગ-2 ઉપર ક્લિક કરી વાંચી શકો છો.)